Finiš prelaznog roka - Šta nam je vikend doneo, ono pravo tek sledi? - Sportske.net\nFiniš prelaznog roka - Šta nam je vikend doneo, ono pravo tek sledi?\nPosle ''zemljotresa'' koji je izazvao prelazak Kristijana Ronalda iz Reala u Juventus, očekuje se još nekoliko veoma atraktivnih transfera.\nRemzi ima još jednog "udvarača", rival šalje ponudu?Remzi ima još jednog "udvarača", rival šalje ponudu?Murinjo ne prestaje da provocira Liverpul, uprava mu dovodi još jednog defanzivca!?Juve u velikoj dilemi - kako regulisati "knjige"?Čelsi odbijen, vremena sve manje!\nNajatraktivniji bi, svakako, bio eventualni transfer Luke Modrića iz Reala u Inter, koji se već nekoliko dana najavljuje u italijanskim medijima, ali su ''Neroazuri'' spremili i ''Plan B'' u slučaju neuspeha.\nTakođe, naš Sergej Milinković-Savić je i dalje jedna od glavnih tema tokom prelaznog roka. Na tu temu se u nedelju i sam oglasio, a za to vreme pojavile su se nove informacije o novoj ponudi koja je već spremna za njega. Pitanje je, ipak, kako će reagovati Lotito...\nZanimljivo je i u Milanu, gde bi gradski rivali, Inter i Milan, uskoro mogli da uđu u trku za pojačanje iz Brazila, opširnije o tome čitajte OVDE, a u Juventusu bi i još jednog štopera, iako su već vratili Lea Bonućija.\nDakle, ovog leta najzanimljivije je u Italiji, ali kako se bliži kraj prelaznog roka, u centar pažnje izbija i Mančester junajted.\nPre svega u vezi dugo iščekivanog pojačanja na mestu štopera. U nedelju su se pojavile dve informacije iz kojih se može zaključiti da u Junajtedu ne žele samo jednog, nego dvojicu novih defanzivaca.\nNije ni to sve, klub sa Old Traforda se sve češće povezuje i sa Ivanom Perišićem iz Intera, vrlo brzo će se videti da li se tu može nešto konkretnije očekivati, imajući u vidu u izjavu koju je Perišić dao tokom vikenda, u kojoj je pominjao i potencijalni transfer u Bajern.\nArsenal bi mogao da ostane bez Arona Remzija, a u Čelsiju vlada neizvesnost oko Azara. Ponedeljak bi mogao da bude ''Dan D'' po tom pitanju.\nNaravno, ''Plavci'' žele da se dodatno pojačaju, ali su tokom vikenda dobili jedan negativan odgovor koji b i mogao da im pokvari planove.\nA u Španiji, glavna tema postaje Pol Pogba, Mino Rajola je umešao svoje prste u celu priču, možda baš to bude nova ''transfer bomba'' do kraja prelaznog roka.\nU svakom slučaju, prava uzbuđenja nas tek očekuju početkom naredne nedelje. Ostanite uz nas da sve zajedno ispratimo.


Izvor: Radio Televizija Vojvodine, 23.Jul.2021, 23:20\nFestival evropskog filma završen je večeras svečanim uručenjem nagrada na Letnjoj pozornici na Paliću filmovima "Najgora osoba na svetu", "Čuvar brata svoga", "Dnevnik iz Gvantanama", "Dečak" i "Nun of Your Busines".\nPrema odluci Međunarodnog žirija 28. Palića, u konkurenciji 11 filmova Glavnog takmičarskog programa, Zlatni toranj za najbolji film festivala dobio je "Najgora osoba na svetu" norveškog reditelja Joakima Trira.\nOdluku žirija, u kojem su bili >> Pročitaj celu vest na sajtu Radio Televizija Vojvodine << i Minja Pekovicć, Jovan Arsenicć, Hristos Nikou i Daria Oniščenko, Klaus Eder je pred publikom Palića obrazložio "majstorstvom korišćenja svih elemenata kinematografije u dubinskom istraživanju psihologije ljudskih odnosa u savremenom društvu".\nI žiri FIPRESCI, u sastavu Andoni Iturbe Tolosa, Dinu Joan Nikula i Barbara Gaser, za najbolji film Glavnog takmičarskog programa Palića proglasio je "Najgoru osobu na svetu", kao "vizionarski postromantični film".\nPalićki toranj za najbolju režiju Međunarodni žiri je dodelio Feritu Karahanu za film "Čuvar brata svojega", za "prefinjen način na koji otkriva društveno stanje u istočnoj Turskoj". Karahan je pre neki dan bio gost Palića, a sada je u video poruci poručio da je "duboko dirnut divnom nagradom".\nMeđunarodni žiri je dodelio specijalno priznanje britanskom filmu "Dnevnik iz Gvantanama" "za glumačku bravuru Tahara Rahima i režiju Kevina Mekdonalda zbog kojih smo osetili patnju zatvorenika u Gvantanamu".\nMeđunarodni žiri kritike jednoglasno je za najbolji film takmičarskog programa "Paralele i sudari" odabrao ostvarenje "Nun of your busines" Ivane Marinić Kragić iz Hrvatske.\nAna Šturm, Dominik Sobolevski i Suzana Zlatanović ocenili su da nagrada ide "odvažnom, tematski izazovnom, ali i inspirativnom, toplom i duhovitom filmu koji je duboko ođeknuo u nama".\nMarinić Kragić se u obraćanju posetiocima na Letnjoj pozornici zahvalila svojoj filmskoj ekipi i koproducentu iz Srbije Milošu Ivanoviću, kao i "festivalu na prelepom gostoprimstvu".\nSpecijalno priznanje žirija kritike dodeljeno je filmu "Dečak" Rusa Vitalija Akimova, jer je snimio "brutalno iskren i duboko ličan film koji se urezao u naše stomake, ali i u naša srca, što su u stanju da urade samo sjajni filmovi i filmski stvaraoci". Akimov je pre neki dan bio gost Palića a sada se zahvalio na priznanju video porukom.\nZavršne večeri festivala na Letnjoj pozornici prikazan je britanski film "Vojvoda" reditelja Rodžera Mičela, uz premijerno prikazivanje početna dva nastavka nove kriminalističke serije "Kljun", koja bi trebala da krene na jesen.\nOd Palića se oprostio nakon 11 godina saradnje selektor Nil Jang koji je rekao da je srećan i ponosan što je učestvovao u rastu festivala, i potom otpevao pesmu "You'll Never Walk Alone", za šta je nagrađen burnim aplauzom publike.\nFilmski poslenici su "uvek u mislima na festivalu iduće godine", rekao je Zelenović i potom poručio: "Doviđenja do 16. jula 2022. godine i 29. festivala!"\nSrbijaDanas.com: Zlatni toranj 28. Festivala evropskog filma Palić filmu „Najgora osoba na svetu“ Joakima Trira\nN1 televizija: „Najgora osoba na svetu“ najbolji film 28. Palića\nRadio 021: "Najgora osoba na svetu" Joakima Trira najbolja na Paliću\nDanas: Nagrada publike filmu „Nečista krv – greh predaka” na Festivalu evropskog filma Palić


Generali dobrovoljni penzijski fond: 10 godina uspešnog poslovanja - Sve o osiguranju\n21. novembra 2016.\tVesti 3,170 Pregleda\nZa deset godina poslovanja u Srbiji, imovina Generali Društva za upravljanje dobrovoljnim penzijskim fondovima dostigla je 9,3 milijarde dinara, ostvareno je tržišno učešće od 29 odsto, a broj članova popeo se na 53.000.\nGenerali je „pionir“ u oblasti dobrovoljnih penzijskih fondova u Srbiji – ovo društvo za upravljanje osnovano je 2006, i danas upravlja sa dva fonda, Generali Basic i Generali Index.\nPrema rečima Dragana Filipovića, predsednika IO Generali osiguranja Srbija, prosečan ostvareni prinos tokom tih deset godina bio je gotovo 10 odsto, a u 2015. godini ostvaren je prinos od čak 19,05 odsto što je najveći prinos na nivou industrije.\nFond Generali Basic je na kraju oktobra 2016. ostvario prinos od 9,11%, takođe najviši u industriji.\nDobrovoljni penzijski fond Generali Index, koji ulaže isključivo u evro indeksiranu aktivu, u poslednje 3 godine ostvario je prosečan godišnji prinos od 5,87%, a samo prošle godine 7,68%. Zaključno sa oktobrom ove godine, fond je za svoje članove ostvario prinos od 5,67%.\n„Trenutna situacija na tržištu je stabilna, a imovina fondova je u konstantnom porastu. Ova vrsta štednje je potreba, a ne luksuz, posebno imajući u vidu situaciju sa javnim penzionim sistemom. Upravo zato smatramo da ima prostora za dalji razvoj industrije”, kaže Nataša Marjanović, član Izvršnog Odbora Generali Osiguranja. „Član Generali dobrovoljnog penzijskog fonda koji od 2006. godine uplaćuje maksimalni neoporezivi iznos i kojem poslodavac uplaćuje isti iznos, danas na svom ličnom računu ima 1,7 miliona dinara, tj. gotovo 14.000 evra. Uz stabilan kurs i nisku inflaciju, naši članovi imaju i visoke realne ostvarene prinose,” kaže Nataša Marjanović.\nGovoreći o planovima kompanije, Nataša Marjanović je istakla: „Planovi kompanije podrazumevaju nastavak ostvarivanjaznačajnih pozitivnih prinosa za članove fondova, kao i održavanje nivoa uplata klijenata, s obzirom na to da opšte mereštednje utiču na poslovanje čitave industrije. S druge strane, očekujemo nastavak reformi državnog penzionog sistema.Produžetak radnog veka, trajne kazne za prevremeni odlazak u penziju i smanjenje grejs perioda za penzije biće dodatnipodsticaj za mnoge građane i poslodavce da počnu da razmišljaju o uplaćivanju doprinosa u dobrovoljne penzijske fondove.”\nPoslovanje dobrovoljnih penzijskih fondova strogo reguliše i kontroliše Narodna banka Srbije. Kroz striktna ograničenja u šta i koliko maksimalno društvo za upravljanje penzijskim fondom sme da ulaže zagarantovana je sigurnost ulaganja.\nPrethodni tekst Zoran Blagojević, Wiener Städtische osiguranje\nSledeći tekst Dunav Auto: još jedan tehnički pregled


Pribram - Slavija Prag\nUtorak, 02/06 - Fudbal, Češka, 1. Liga\n02/06Příbram vs Slavija PragUkupno pogodaka - iznad/ispodtip: Više 2.50\nOd utorka su na programu mečevi vanrednog 27. kola češkog šampionata, a za vas smo ovog puta pripremili duel između Pribrama i Slavije iz Praga. Meč između ove dve ekipe je zakazan za 20 časova.\nKako sada stvari stoje fudbaleri Pribrama su najozbiljniji kandidati da na kraju šampionata ispadnu iz lige. Naime, ova ekipa se posle 26. odigranog kola nalazi na poslednjem mestu na tabeli sa samo osamnaest osvojenih bodova, što je zaista premalo. Ipak, deluje da je nakon ove preduge pauze Pribram zaigrao dosta dobro pa su tako na dva poslednja meča bez poraza, a u tom periodu su ostvarili jedan remi i pobedu, i to u prošlom kolu na gostovanju kod Sigme, kada je bilo 1:2. Inače, do sada je Pribram odigrao trinaest mečeva na svom terenu na kojima su ostvarili samo tri trijumfa, šest remija i četiri poraza.\nŠto se tiče Slavije iz Praga, ova ekipa je na pravom putu da dođe do nove šampionske titule. Naime, u ovom trenutku se Slavija nalazi na prvom mestu na tabeli uz čak osam bodova viška u odnosu na drugoplasirani Plzen. U prošlom kolu je ekipa iz Praga odigrala jedan fantastičan meč na svom terenu u kom su bez većih problema savladali trećeplasirani Jablonec, a taj meč je završen sa više nego ubedljivih 5:0. Inače, do sada je Slavija iz Praga odigrala trinaest mečeva na strani na kojima su zabeležili osam trijumfa, tri remija i dva poraza. Na poslednjem gostovanju je ova ekipa slavila protiv Mlade Boleslave, a taj meč je završen rezultatom 0:1.\nBiće ovo duel između poslednje i prve ekipe na tabeli, i sigurno je da će i jedni i drugi pokušati da ostvare dobar rezultat. Pribram nema šta da izgubi, dok Slavija želi novim trijumfom da obezbedi prvo mesto na tabeli. Deluje da bi ovo mogao da bude jedan meč sa velikim brojem golova, zbog čega vam toplo preporučujemo da probate sa igrom 3+ koju kladionica Meridianbet plaća sa kvotom 1.52.


Crnadak: BiH na prekretnici svog evropskog puta - European Western Balkans\nAutor EWB 08. 10. 2017. 08. 10. 2017.\nBANJALUKA – Ministar spoljnih poslova Bosne i Hercegovine Igor Crnadak izjavio je danas da je obaveza političara BiH da nastave evropski put, uz konkretan i jasan iskorak, jer se BiH nalazi na prekretnici hoće li nastaviti taj put.\nVreme je, kaže, da se konačno održi prva zajednička sednica Veća ministara, entitetskih vlada uz prisustvo kantonalnih premijera i predstavnika vlasti Brčko Distrikta.\nTakođe je istakao da je važno da se pokaže jedinstvena volja i odlučnost te da se daju preostali odgovori na Upitnik Evropske komisije.\n“Na prekretnici smo, jer smo ušli u fazu u kojoj se sve manje veruje da ćemo moći nastaviti dalje evropskim putem, što su naveli i određeni evropski zvaničnici. Gotovo 80 odsto građana podržava evropski put i naša je obaveza da iz ovog ćorsokaka izađemo. Sujete i dnevnu politiku i međusobna optuživanja moramo hitno ostaviti po strani i mora se pod hitno napraviti konkretan i jasan iskorak”, upozorio je on na konferenciji u Banjaluci.\nZa sve u BiH bi, kako je istakao, bilo dobro da se korak napred na evropskom putu i dogodi, prenosi Fena.\nKada je u pitanju disciplinski postupak protiv ambasadorke BiH u Holandiji Mirsade Čolaković, kazao je da su član Predsedništva BiH iz RS-a Mladen Ivanić i on, i pored opstrukcija ipak pobedili, jer je Sud u Hagu odbio zahtev za reviziju presude protiv Srbije.\nOn je rekao da je tim slučajem otvorena Pandorina kutija.\n“Svaki ambasador, ministar pogotovo, od sada ima pravo da sam donosi odluku da li će neki dopis ili pismo proslediti ili neće i kako god odluči neće snositi sankcije”, objasnio je Crnadak, te dodao da oni, koji su doveli do ovoga, treba dobro da se zamisle.\nBosna i HercegovinaEUEvropska komisijaIgor CrnadakMladen Ivanić


Ko se prvi pregledao na novom aparatu za magnetnu rezonancu\nPočetna / DOŽIVETI STOTU / Ko se prvi pregledao na novom aparatu za magnetnu rezonancu\nSana Life 20. decembra 2017.\tDOŽIVETI STOTU, HIPOKRAT, ZDRAVLJE Ostavite komentar\nSamo dan nakon otvaranja novog Kliničkog centra u Nišu radiolozi ove zdravstvene ustanove započeli su dijagnostičke preglede pacijenata na najsavremenijoj aparaturi koja je ovde smeštena.\nOsim pregleda urađenih na 128- multislajsnom skeneru, danas je zvanično urađena i dijagnostika na novom aparatu za magnetnu rezonancu, koji je jedan od najsavremenijih u regionu i zasada jedini u Srbiji. Simbolično, prvi je pregledan prof.dr Zoran Radovanović, generalni direktor Kliničkog centra.\n„Naravno da sam se, prvenstveno kao specijalista radiologije i subspecijalista neuroradiologije, a onda i kao direktor Kliničkog centra odlučio da ja budem taj prvi pacijent, jer je ovaj aparat, jačine čak tri Tesle, jedini u zemlji i tu je kod nas.- To će omogućiti, osim najsavrmenijeg pregleda, brži rad i naravno to, da verovatno do polovine iduće godine, liste čekanja za pacijente budu prošlost, istakao je direktor Radovanović.\n„To je samo delić onoga o čemu smo pričali i pre i na samom otvaranju, cilj je postignut, jer su, zahvaljujući pomoći čitave države, Niš i svi pacijenti koji gravitiraju ka nama, dobili mogućnost da budu lečeni istovetno kao u najprestižnijim bolnicama širom sveta.\n„Još u ponedeljak smo otpočeli rad i na tom aparatu, te smo prvog dana pregledali dva pacijenta, a evo danas radimo čitav dan i tako će biti i nadalje naravno, navodi Ivica Milošević, glavni radiloški tehničar KC Niš i dodaje da su sve kolege sa kojima godinama radi, uzbuđene i srećne što će imati prilike da rade na najmodernijoj opremi.\nOznakecentar Klinički magnetna Niš Radovanović rezonanca Zoran\nPrethodni Prvi Dizajn Market počinje sutra u Nišu\nSledeći Sve što dotakne pretvara u čaroliju


Lider Srpske radikalne stranke i haški optuženik Vojislav Šešelj moraće da se vrati u Hag po zahtevu Žalbenog veća Tribunala. Vest o vraćanju Šešelja u Hag naišla na oštre kritike srpskih vlasti.\nPovratak Vojislava Šešelja u Srbiju i njegovo privremeno puštanje na slobodu, ocenjeni su svojevremeno kao pokušaj destabilizacije srpske vlade i potez koji može da ugrozi političku stabilnost u Srbiji. Očekivalo se da će Vojislav Šešelj, kao nekadašnji šef sadašnjim čelnicima srpske države, predsedniku Srbije Tomislavu Nikoliću i premijeru Aleksandru Vučiću, krenuti u žestok politički obračun sa dojučerašnjim saradnicima. Pretpostavljalo se da, kao neko ko dobro poznaje sve političke tajne Vučića i Nikolića, lider radikala može da ugrozi njihove pozicije i rejting sada vladajuće Srpske napredne stranke (SNS). To se, ipak, nije dogodilo.\nVojislav Šešelj je po povratku iz Haga održao jedan relativno skroman miting u Beogradu, kao i jedan još manji protest povodom godišnjice NATO bombardovanja (fotografija gore), i to je otprilike bilo sve. U javnim nastupima po medijima, kao i na stranačkim konferencijama za novinare, nije, kao što su mnogi predviđali, otkrio bilo kakve kompromitujuće podatke o Vučiću i Nikoliću i sa te strane se može reći da nije u nekoj značajnijoj meri naudio sadašnjim vlastima. Po strani je inače u čitavoj priči ostalo i zdravstveno stanje Vojislava Šešelja, iako je to navedeno kao jedan od razloga za njegovo privremeno puštanje na slobodu.\nVučić: Odluke u vezi Šešelja su nemoralne\nNajnoviji zahtev Žalbenog veća Tribunala nije baš naišao na oduševljenje vlasti. Ponovo su se pokrenule priče o pokušaju destabilizacije Srbije, a tome je samo doprinela činjenica da je Vojislav Šešelj ponovio svoj stav da se dobrovoljno neće vratiti u Hag. Da li je pri tome mislio da će pružati otpor, kao i kakav i u kojoj meri, ostavljeno je na procenu srpskim vlastima. Premijer Aleksandar Vučić je tim povodom već izjavio da „Šešelj nije tema, već da njegov (Vučićev prim. ur.) govor povodom 16 godina NATO agresije nije naišao na simpatije u svetu“, i ocenio da su „obe odluke u vezi Šešelja nemoralne“. Ministar u srpskoj vladi Aleksandar Vulin smatra da je odluka o vraćanju Šešelja „usmerena ka destabilizaciji Srbije, rušenju vlade, i smeni premijera Vučića“. Odluku Žalbenog veća kritikovali su i srpski pravni stručnjaci, koji ističu da „kada neko provede preko deset godina u pritvoru, to više nema veze sa vladavinom prava“.\nDirektor Centra za praktičnu politiku Dragan Popović kaže za DW da oko ove odluke Žalbenog veća više nema dileme i da Vojislav Šešelj mora da se vrati u Hag. „On tamo svakako mora da se vrati, barem do sledeće odluke Pretresnog veća. U svakom slučaju, mislim da je čitavo suđenje Šešelju, bez obzira na njegovo ponašanje, kršenje ljudskih prava Vojislava Šešelja, jer je reč o nezabeleženoj dužini pritvora u ovom delu sveta“, smatra Popović. „Zato i mislim da ova odluka Žalbenog veća ide u pravcu ubrzanja donošenja konačne presude. To suđenje je završeno pre više od četiri godine i nema nikakvog razloga da se ta presuda ne donese“.\n„Odluka iz Haga nije iznenađenje“, ocenjuje za DW novinar Slobodan Stupar, „i ona svakako neće biti prijatna za vladu Aleksandra Vučića. Ali, ova vlada je uradila more neprijatnih stvari, tako da ne očekujem da će previše oklevati da i praktično Šešelja ponovo vrati u Hag. Dovoljno je samo da domaći mediji ništa o tome ne pišu, i Šešelj će biti na aerodromu na putu za Hag“, kaže Stupar. „U Srbiji gotovo da više nema nezavisnih medija, tako da se ne može govoriti o tome da bi mediji mogli uticati na javno mnjenje povodom Šešelja i njegovog povratka u Hag. Zato mislim da to neće previše uticati, kako na javno mnjenje, tako i na političku situaciju u Srbiji“. Stupar kaže da je sigurno da ljudi iz vlade već sada smišljaju kako da najjeftinije prođu i ispune ovu obavezu vraćanja Šešelja u Hag. „Nakon povratka iz Haga videlo se da, nakon toliko godina, to više nije onaj Šešelj, da on nema ni logistiku kakvu je nekada imao, i da se taj balon nacionalizma prilično izduvao u Srbiji nakon brojnih političkih i vojnih poraza, primećuje Stupar.“\nOštroumlje i bezumlje\n„Svakako da Šešeljeva najava da se dobrovoljno neće vratiti u Hag komplikuje čitavu situaciju“, ocenjuje Popović. „To znači da on može da pokuša da u svom stilu napravi od toga neku političku predstavu. S druge strane, policija mora da ga uhapsi, to je prosto naša zakonska obaveza, i tu sad više nema prostora za bilo kakvu odluku vlade da li to hoće ili neće da uradi. Sada će biti zanimljivo kako će srpska vlada to politički izvesti, a da pri tome izazove što manje problema“, kaže Popović.\nŠto se tiče izazivanja političke nestabilnosti zbog toga, to zavisi od političke snage Vojislava Šešelja, nastavlja Popović. „Ja verujem da je Šešelj politički klovn, da nema neku posebnu snagu i da on više služi različitim, da kolokvijalno kažem, različitim gazdama u različitim trenucima kada treba uglavnom neki prljavi posao da se završi. Policija je svakako dobro obučena za tako nešto, ali opet kažem sada sve zavisi od političke mudrosti vlasti kako će se to izvesti, a da ne dođe do nekih sukoba, iako ne očekujem da će to toliko daleko otići“, navodi Popović.\n„Aktuelna vlast već dugo sve što se dešava doživljava kao napad na sebe, na državu, pošto su poistovetili sebe i državu, tako da, ako i ovo budu nastavili da iskorišćavaju za jeftinu propagandu, to će biti loše“, kaže Popović. „Jer, ako se to bude nastavilo, to će onda opet otvoriti prostor za teorije zavere, videće se kao još jedan dokaz neprijateljstva Haškog tribunala, i na kraju, pošto se to često povezuje, imaće uticaja i na evropske integracije. A prema najnovijim istraživanjima, sve je manje podrška građana Srbije Evropskoj uniji i mislim da će sve ovo uticati da se ta podrška i dalje smanji“, zaključuje Popović.\nKljučne reči Vojislav Šešelj, Hag, Haški sud, Haški tribunal, Srbija, Vučić, Nikolić, politika\nTrajni link https://p.dw.com/p/1EzqC


- Komentari - Vilja: "Ne zanosim se het-trikom" - B92 Sport Specijal\n11. jun 2008. | 16:36\nVilja: "Ne zanosim se het-trikom"\nNapadač fudbalske reprezentacije Španije David Vilja izjavio je da se neće zaneti zbog het-trika na utakmici sa Rusijom u prvom kolu Grupe D Evropskog prvenstva.\n"Najbolje je što se to desilo na početku Evropskog prvenstva. Pobedili smo, a ja sam postigao tri gola, iako nisam siguran da je to najbolja utakmica koju sam odigrao. Vrlo sam zadovoljan. Pokušaću samo da se opustim i uživam", rekao je napadač Valensije.\nVilja je u duelu sa Rusijom postao prvi španski igrač koji je na Evropskom prvenstvu postigao tri gola na jednoj utakmici. Het-trik na nekom velikom takmičenju poslednji put je postigao Mičel kada je njegov tim sa 3:1 pobedio na Svetskom prvenstvu 1990. godine.\nVilja ipak nije želeo da prihvati sve zasluge i posebno je pohvalio partiju saigrača u napadu "crvene furije" Fernanda Toresa koji je bio asistent kod prvog gola, dok je kod drugog odvukao odbrambenog fudbalera protivničke ekipe.\n"On je zaslužan za prva dva gola. Zato sam i proslavljao golove sa njim", rekao je Vilja, koji je sa 17 golova u dresu reprezentacije prestigao upravo Toresa i postao 10. strelac u istoriji ekipe.\nVilja bi ipak mogao da ima problema u odmoru, pošto je het-trik u duelu sa Rusijom samo podigao ionako veliko interesovanje bogatih klubova koji žele da ga kupe od Valensije, kluba u lošoj finansijskoj situaciji.\nMediji spekulišu da su najozbiljniji kandidati za dovođenje dvadesetšestogodišnjeg napadača madridski Real, Barselona, Arsenal i Čelsi.\n"Jučerašnji dan nije promenio moje misli", kazao je Vilja i priču odmah okrenuo ka reprezentaciji: "Deo sam dobrog tima, osvojili smo tri boda i sada moramo da nastavimo da radimo bez značajnih promena", istakao je Vilja.\ne kad bi dosao u Liverpool ...\n(Mr.Pexon, 11. jun 2008 21:21)\nsubota 22. februar 2020.


U ponedeljak, 10. juna, "Blic" svim čitaocima poklanja zbirku pesama Jovana Jovanovića Zmaja iz ciklusa “Đulići uveoci”.\nCiklus “Đulići uveoci” potpuna je suprotnost ciklusa “Đulići”, jer dominiraju dva osećanja - bol i tuga zbog gubitka najmilijih. Sve je počelo sa gubitkom četvoro dece, Mirka, Tijane, Save i Juga, a zatim je od tuberkoloze umrla i njegova najveća inspiracija, supruga Ruža.\nBaš zbog nesreće koja ga je snašla Zmaj piše niz elegičnih pesama objavljenih pod zajedničkim nazivom “Đulići uveoci”. Na veoma dirljiv način, Zmaj je svoje emocije utkao u stihove iskazujući ih snažno, duboko, trajno. U svakoj situaciji, a posebno kroz pesme, Zmaj je iskazivao veliku ljubav prema deci i porodici.\nNe propustite priliku da obogatite svoju kolekciju zbirkom najdirljivijih pesama jednog od najvoljenijih srpskih pesnika u ponedeljak, samo uz "Blic".\nPesme: Đulići uveoci


Neki od nalaza Izveštaja o skriningu za Poglavlje 19 – Socijalna politika i zapošljavanje u procesu pristupanja EU | Amity\nNeki od nalaza Izveštaja o skriningu za Poglavlje 19 – Socijalna politika i zapošljavanje u procesu pristupanja EU\nU svojstvu članice Nacionalnog konventa o EU za poglavlje 19, predstavnica Amity-a je učestvovala na sastanku Radne grupe na kome je predstavljen Izveštaj o skriningu za ovo poglavlje i merila za otvaranje pregovora.\nO toku pregovaračkog procesa za poglavlje 19 i ulozi 34 OCD u njemu, učesnike su upoznale Tanja Miščević, šef Pregovaračkog tima za vođenje pregovora o pristupanju R. Srbije Evropskoj uniji i Nataša Dragojlović, koordinatorka Nacionalnog konventa o EU.\nO opštim zaključcima Izveštaja o skriningu i preporukama govorila je Dragana Savić, rukovodilac Grupe za međunarodnu saradnju i evropske integracije u Ministarstvu za rad…, a o narednim koracima po određenim temama, zadužene osobe iz Ministarstva.\nPreporuka Evropske komisije je da se ovo poglavlje otvori kada Srbija uradi Akcioni plan za postepeno prenošenje pravnih tekovina Evropske unije i za izgradnju neophodnih kapaciteta za sprovođenje i primenu pravnih tekovina EU u svim oblastima na koje se poglavlje odnosi.\nAkcioni plan treba da bude konkretan i da sadrži vremenske okvire, resurse, institucije i mere koje će biti kompatibilne sa već sačinjenim Programom reformi politike zapošljavanja i socijalne politike u procesu pristupanja EU.\nDobili smo obećanje zvaničnika da će prva verzija Akcionog plana biti gotova do kraja 2016. godine, a da će još jedna konferencija o socijalnom dijalogu biti održana u septembru 2016.\nU posebnom fokusu interesovanja Amity-a bio je izveštaj o socijalnoj inkluziji, socijalnoj zaštiti i zabrani diskriminacije u oblasti zapošljavanja i socijalne politike. Naglašena je potreba da se uloži veći napor kako bi se obezbedila socijalna inkluzija ranjivih grupa, među kojima su posebno apostrofirani Romi, OSI, mladi i starija populacija. Potrebno je posvetiti posebnu pažnju stopi rizika od siromaštva, koja je u porastu i može se uporediti sa najvišim stopama u EU, posebno kada je reč o seoskom stanovništvu. Navedena je neophodnost reformi socijalnih naknada u okviru integrisanog pristupa, uključujući i pružanje socijalnih usluga kako bi se pružila delotvornija podrška stanovništvu kome su one najpotrebnije. Izazov je da adekvatna socijalna podrška i socijalne usluge dođu do najranjivijih grupa društva. Naveden je i značaj preduzimanja mera za sprečavanje institucionalizacije.\nIstaknuto je i da je potrebno posvetiti veću pažnju socijalnoj integraciji OSI, uključujući razvoj usluga podrške u zajednici, kao i kroz pristupačnost zgrada. Konačno, apostrofirana je potreba uspostavljanja odgovarajućih mehanizama praćenja i ocene Strategije socijalne inkluzije.\nU vezi sa socijalnom zaštitom, naglašeno je da je Srbija sprovela niz reformi u ovoj oblasti, ali kako bi se suočili sa demografskim izazovima populacije koja stari, navedeno je da je potrebno nastaviti sa ulaganjem napora da bi sistem socijalne zaštite mogao da podrži aktiviranje, veće učešće u tržištu rada i inkluzivno tržište rada. Insistira se na povećanoj zaposlenosti, kako bi se povećalo delotvorno starosno doba za izlazak iz tržišta rada uopšte, i naročito kako bi se izbeglo nepotrebno, prevremeno penzionisanje.\nKonačno, u delu zabrane diskriminacije u oblasti zapošljavanja i socijalne politike, naglašeno je da je uspostavljen nacionalni pravni okvir u oblasti borbe protiv diskriminacije uz potrebu ulaganja napora da se on u potpunosti usaglasi sa pravnim tekovinama EU. Kao najveći izazov u ovoj oblasti, navedeno je delotvorno sprovođenje postojećeg zakonodavstva.\nInsistira se i na dostupnosti sveobuhvatnih statističkih podataka kako bi se omogućilo odgovarajuće praćenje diskriminacije pri pristupu socijalnim uslugama i pri zapošljavanju.\nPredstavnici Ministarstva su govorili i o tome šta Ministarstvo već radi po ovim pitanjima i šta je plan za do kraja 2016. godine. Ključno je da Radna grupa Ministarstva detaljno analizira postojeći Zakon o socijalnoj zaštiti i izmena i dopuna koje u istom treba učiniti po svim ključnim temama iz Izveštaja o skriningu.\nNaglašeno je da je Ministarstvo u martu 2016. izdvojilo 400 miliona dinara za 122 lokalne samouprave za namenske transfere koji treba da budu im podrška za razvoj usluga socijalne zaštite u ovoj godini. Upoznali su nas i sa nameravanim zakonskim promenama u pogledu materijalnih davanja, kao i šta se preduzima po pitanju rodne ravnopravnosti.\n(Foto zapis iz dokumentacije Fondacije Centra za demokratiju)\nTag: amity, centar za demokratiju, EU, konvent, nadežda satarić, poglavlje 19, pregovori\nAnaliza korisnosti i održivosti usluge Savetovališta


N.S. - Blic\nBolt i sa gripom najbrži u Parizu\nNi grip nije uspeo da spreči Useina Bolta da trijumfuje u trci na 200 metara na mitingu u Parizu. Jamajčanin je na stadionu “Sen Deni” u direktnom okršaju bio brži od evropskog šampiona Kristofa Lemetra i pobedio vremenom 20.03 sekunde, što je daleko slabije od svetskog rekorda (19.19 sekundi) koji je u vlasništvu Bolta.\nŠumaher i sledeće sezone u Mercedesu\nSedmostruki šampion Formule 1 Mihael Šumaher potvrdio je da će uprkos lošim rezultatima i sledeće godine voziti za Mercedes, što znači da će Nemac do kraja odraditi trogodišnji ugovor.\nAdebajor: U Sitiju nemaju muškosti da razgovaraju sa igračima licem u lice\nNapadač Mančester sitija Emanuel Adebajor optužio je čelnike “građana” da “nemaju dovoljno muškosti” da mu u lice saopšte da za njega više nema mesta u klubu. Bivši reprezentativac Togoa bio je prošle godine na pozajmici u Real Madridu, ali sada je izvesno da će Adebajor morati da potraži novu sredinu\nGazda Udinezea: Sančez vredi najmanje 50 miliona!\nVlasnik Udinezea Đanpaolo Pozo tvrdi da neće prodati Aleksisa Sančeza za manje od 50 miliona evra.\nKolarov: Sigurno ostajem u Sitiju još godinu dana\nFudbalski reprezentativci Srbije okupili su se u Staroj Pazovi kako bi započeli pripreme za prijateljske mečeve sa Južnom Korejom i Australijom, koji su na programu 3. i 7. juna.\nNavijači Arsenala poručili treneru: Vengeru, potroši pare!\nPevajući “Potroši pare” na kraju meča sa Fulamom (2:2) navijači Arsenala su poslali jasnu poruku treneru Arsenu Vengeru da u predstojećem prelaznom roku žele pojačanja sa kojima će “tobdžije” konačno osvojiti trofej.\nLeonardo pušta Snajdera u Mančester junajted?\nŽelja Aleksa Fergusona da u Mančester junajted dovede Veslija Snajdera mogla bi veoma lako da se ostvari ovog leta, pošto je trener Intera Leonardo izjavio da su mogući transferi svih igrača “nero-azura” u predstojećem prelaznom roku.\nStanković spreman za finale Kupa Italije\nIako su prve prognoze lekara posle povrede u aprilu predviđale da je Dejan Stanković završio sezonu, kapiten srpske reprezentacije će po svemu sudeći biti u stanju da zaigra protiv Palerma u finalu Kupa Italije 29. maja na stadionu “Olimpiko”.\nDžajić: Neka naše selekcije budu dobre kao i kuća fudbala\nLegenda našeg fudbala Dragan Džajić bio je jedan od zvanica na svečanom otvaranju srpske "kuće fudbala" u Staroj Pazovi.\nZvezda: Bez komentara o Kupu Srbije\nU fudbalskom klubu Crvena zvezda nisu želeli da komentariše jučerašnje finale Kupa Srbije odigrano na “Marakani”, kao ni saopštenje koje je povodom toga izdao Partizan.\nNajjači šut: Ćeran zamalo slabiji od Raće Petrovića\nU okviru takmičenja „Najjači šut Jelen Super lige Srbije“, vezni igrač fudbalskog kluba Smederevo Dragan Ćeran postigao je jačinu šuta od 131km/h, i sada deli drugu poziciju u dosadašnjem plasmanu sa Živkom Živkovićem iz FK Partizan.\nTeri: Volim Anćelotija, želim da nas vodi i sledeće sezone\nKapiten Čelsija Džon Teri poručio je vlasniku kluba Romanu Abramoviču da bi trener “plavaca” Karlo Anćeloti trebalo da još najmanje godinu dana predvodi ekipu sa “Stamford bridža”.\nGoran Đoković: Noletu je teže da igra u Beogradu nego na Grend slemu\nDirektor turnira “Serbia open” Goran Đoković ističe da najbolji srpski tensier Novak Đoković oseća veliki pritisak pred početak nadmetanja u Beogradu.\nSrpskim teniserima uručeni diplomatski pasoši\nNašim najboljim teniserima uručeni su diplomatski pasoši uoči početka turnira “Serbia open”.\nZidan radi za Real, ali ima koga da preporuči i Juventusu\nZinedin Zidan ne zaboravlja dane provedene u Juventusu, iako sada radi kao specijalni savetnik stručnog štaba u Realu iz Madrida.


Hronologija najjačih zemljotresa od 2006.\nNajjači zemljotresi od 2006. godine\n27. maj 2006. - U zemljotresu jačine 6,3 stepena na indonežanskom ostrvu Java poginulo je više od 5.000 osoba a oko 20.000 je povređeno.\n17. jul 2006. - Zemljotres jačine 7,7 stepeni Rihterove skale sa epicentrom na dnu Indijskog okeana, 240 kilometara jugozapadno od ostrva Java, izazvao je cunami u kojem je stradalo najmanje 654 ljudi, povređeno 970, a 329 osoba je nestalo.\n15. avgust 2007. - U razornom zemljotresu koji je pogodio Peru, prema saopštenju Biroa za koordinaciju humanitarne pomoći UN, poginulo je najmanje 500 osoba, a oko 1.000 je povređeno. Zemljotres snage 7,9 stepeni Rihterove skale najsnažnije je pogodio gradove Iku i Pisko.\n12. maj 2008. - U razornom zemljotresu jačine 7,8 stepeni Rihterove skale koji je pogodio Sečuan i oblast čongćing na jugozapadu Kine kao i provincije Gansu i Juan poginulo je 69.000 ljudi, od čega 5.335 dece, a povređeno više od 360.000, dok se oko 19.000 vode kao nestale.\n6. oktobar 2008. - Najmanje 58 ljudi je poginulo i 50 ih je povređeno u zemljotresu jačine 6,3 stepeni Rihterove skale koji je pogodio Kirgistan.\n29. oktobar 2008. - Više od 100 ljudi je poginulo od zemljotresa jačine 6,4 stepeni Rihterove skale na jugozapadu Pakistana.\n6. april 2009. - U snažnom zemljotresu koji je pogodio centralni deo Italije poginulo je 287 ljudi.\n2. septembar 2009. - U zemljotresu jačine 7,4 stepena Rihterove skale, koji je pogodio indonežansko ostrvo Java, stradalo je 57 je osoba, a na stotine ih je povređeno.\n29. septembar 2009. - U cunamiju, izazvanim zemljotresom jačine 8 stepeni Rihterove skale u Pacifiku, koji je pogodio ostrvo Samoa, poginulo je više od 80 ljudi.\n30. septembar 2009. - U zemljotresu na indonežanskom ostrvu Sumatra poginulo je najmanje 1.100 ljudi. 1. oktobar 2009. - U cunamiju izazvanim jakim zemljotresom na ostrvima Samoa i u Tihom okeanu poginulo je najmanje 148 osoba.


Otvoren treći Intesa Farmer konkurs\nBanca Intesa je otvorila treći godišnji ciklus nagradnog konkursa Intesa Farmer, izbora za najbolje poljoprivredne proizvođače u kategorijama povrtarstvo, ratarstvo, voćarstvo i stočarstvo, u okviru nastupa na 82. međunarodnom sajmu poljoprivrede u Novom Sadu. Najuspešnije učesnike konkursa očekuje putovanje na Svetsku izložbu EXPO Milano 2015 posvećenu inovacijama i održivoj proizvodnji hrane, kao i vaučeri u vrednosti od 100.000 dinara za kupovinu stočne hrane i repromaterijala kod partnerskih prodavaca.\n„Banca Intesa je 2013. godine ustanovila konkurs Intesa Farmer kako bi nagradila istaknute pojedince, ali i u širem smislu promovisala značaj poljoprivrede kao strateški važnog sektora domaće privrede. Poljoprivredna proizvodnja, a posebno proizvodnja hrane, postala je jedan od najvećih izazova čovečanstva današnjice, a prepoznajući veličinu ovog problema matična grupacija Banca Intesa, Intesa Sanpaolo, postala je zvanični globalni partner svetske izložbe EXPO Milano 2015. Kao članica grupacije Intesa Sanpaolo imamo priliku da najuspešnijim poljoprivrednim proizvođačima iz naše zemlji približimo najnaprednije svetske tehnologije i održive prakse u proizvodnji hrane“, izjavio je Darko Popović, član Izvršnog odbora i direktor Divizije za poslovanje sa fizičkim licima i malim biznisom Banca Intesa.\nMogućnost prijavljivanja na konkurs imaju svi registrovani poljoprivredni proizvođači, klijenti Banca Intesa, u periodu od 14. maja do 30. juna, a podnošenje aplikacija omogućeno je u svim ekspoziturama Banke širom zemlje, kao i putem internet stranice www.bancaintesa.rs.\nPobednici konkursa će biti proglašeni u septembru 2015. godine a opšti kriterijumi za izbor Intesa Farmera godine uključuju godišnje rezultate ostvarene kroz poljoprivrednu proizvodnju, posedovanje sopstvenih prostora za skladištenje, uključenost članova porodice u proizvodni proces i uspostavljena saradnja sa Bankom.


U Rusiji uhapšene desetine demonstranata\nU Rusiji su uhapšene desetine ljudi, među kojima i pisac Eduard Limonov, koji su u subotu pokšali da učestvuju u neodobrenim demonstracijama u Moskvi i Sankt Peterburgu da bi zahtevali odlazak s vlasti sadašnjeg premijera i kandidata za predsednika Vladimira Putina, javljaju izveštači agencije AFP.\nPrema rečima jednog od opozicionih lidera, Borisa Nemcova, 200 ljudi se okupilo u gradu Nižnji Novgorod, na zapadu Rusije, ali tamo hapšenja nije bilo.\nU Moskvi, skup u organizaciji opozicionara i pisca Limonova koji je rekao radiju Eho Moskve da je bio priveden, održan je na trgu Triumfalnaja u centru grada, pod parolom "Nova godina bez Putina".\nPolicija u Moskvi je saopštila da je uhapsila 60 ljudi i da je postavila kordon oko trga. Na skupu je bio i transparent "Smrt za stanare Kremlja".\nU Sankt Peterburgu, drugom po veličini gradu Rusije, desetak ljudi je uhapšeno dok su pokušavali da demonstriraju na centralnom bulevaru Nevski prospekt. Uzvikivali su "Nova godina bez Putina!" i "Treba nam drugačija Rusija!".\nVeć 10. decembra opozicija je okupila više desetina hiljada ljudi što je izuzetna mobilizacija za Rusiju, a 24. decembra je u Moskvi demonstriralo između 70.000 i 100.000 ljudi, zahtevajući poništavanje poslaničkih izbora i odlazak Putina.


Japan podigao svoje avione kako bi ispratio ruski Su-34 /foto/ - Sputnjik Srbija\nJapan podigao svoje avione kako bi ispratio ruski Su-34 /foto/\n09:25 28.02.2020 Preuzmite kraći link\nMinistarstvo odbrane Japana objavilo je fotografiju na kojoj se vidi kako su japanski avioni ispratili lovac-bombarder Su-34 Vazdušno-kosmičkih snaga Rusije severno od ostrva Hokaido.\nPrema tvrdnjama vojnog resora, taj incident se dogodio juče u blizini Ohotskog mora.\nRusko ministarstvo odbrane za sada nije komentarisalo te informacije.\nLet ruskog aviona Su-34 kod Japana\nRanije je televizija „Zvezda“ objavila video snimak na kome se vidi kako japanski i korejski lovci prate ruske strateške bombardere Tu-95MS.\nNa određenim fazama leta posade Tu-95MS pratio je par lovaca F-15 i F-16 Oružanih snaga Koreje, kao i i F-2 Oružanih snaga Japana.\nlovac, Vazdušno-kosmičke snage RF, Hokaido, bombarder, Japan


HomeDRUŠTVOEvropska noć istraživača u 11 gradova u Srbiji – „Ozeleni naukom“\n21/09/2021Redakcija BALKAN TVDRUŠTVO, Vesti, za slajder0\nNaučni klub Šabac tako najavljuje radionicu „Robot koji prati sunce“ u kojoj će naglasiti zašto je u tehničkim naukama bitan slogan: Uradi sam. S druge strane, Kikinda radoznalce vodi na Tolingerov put ukazujući na značaj i povezanost muzike i nauke, kao i Tolingerov neizostavni doprinos razvoju muzičkog života u Kikindi s kraja 19. veka.\npauzama naučne šetnje oni najznatiželjniji moći će da se oprobaju u igranju jedinstvene varijante popularne igre „Ne ljuti se čoveče“. Reč je o verziji koja je razvijena u Mejkers spejsu Naučnog kluba Beograd, a inspirisana je upravo Beogradskom tvrđavom. Subota je rezervisana za Tržni centar BIG, gde će posetioce sačekati niz interaktivnih eksperimenata. Da li su nam šećeri prijatelji ili neprijatelji, kako da napravite svog mutanta i ko su zapravo čistači naših reka, samo su neka od pitanja na koja će mališani zajedno sa naučnicima tražiti odgovore.\nBeogradska premijera filma „Pucnji u Marseju“ na godišnjicu atentata


August 18, 2017 DM Igraci 0\n“Kada se pogledaju priznanja i trofeji koje je tokom duge karijere dobio Moses Malone, što će reći jedna titula prvaka sa Filadelfijom 1983, malo je opravdanja da se nađe među 50 najboljih igrača NBA lige svih vremena, ali svi oni koji su ga bar jednom videli znaju da je itekako zaslužio taj izbor. U NBA istoriju ušao je po više osnova: bio je prvi igrač koji je u NBA ligu stigao bez, makar, započetih studija. Preskočio je univerzitet i posle srednje škole otišao pravo u tadašnju ABA ligu, da bi posle dve godine ipak dospeo u NBA i u njoj ostao punih 19 godina. Igrao je u sezoni 1994-95 sa 40 godina poslednjih 17 utakmica za Sparse iz San Antonija.\nSa 19 godina bio je visok 208 cm i težak 130 kila. Sa tim dimenzijama debitovao je u ABA ligi ya Jutu, i ušao u debitantsku petorku godine. Imao je prosek od 18,8 poena i 14,6 skokova. Juta ga je, međutim, za narednu sezonu prodala Sent Luisu, za koje je potpisao 2. decembra 1975. i odigrao potom 43 utakmice sa prosekom 14,3 poena. Kada je NBA, konačno, 1976. uspela da sasvim uguši ABA ligu, svi igrači ABA timova otišli su na specijalni draft za NBA- Mozisa je odabrao Portland, ali njemu se nije išlo tamo. Kasnije je pričao da je na pregovore poneo samo najneophodnije stvari, jer je bio siguran da tamo neće ostati. Razlog je bio Bil Volton, u to vreme jedan od najboljih centara NBA, pored koga mladi Meooun ne bi imao mnogo minuta. Portland je imao prava na njega, i ustupio ga je Bafalu u zamenu za prvi izbor na draftu 1978. Tako je najzad dospeo u NBA, ali se nije zadrđao u Bafalu jer je Hjuston, koristeći finansijske probleme tog kluba, ponudio da otkupi Mozisa. U tome je uspeo, a u zamenu je dao pravo prvog izbora na draftovima 1977. i 1978. godine.


subota, 23 Januar 2021 16:59\nFederalna uprava civilne zaštite upozorila je da se u narednih pet dana može očekivati povećanje vodostaja na vodotocima na cijelom vodnom području rijeke Save u Federaciji BiH.\nIz Federalne civilne zaštite navode da se može očekivati povećanje vodostaja posebno na području cijelog toka rijeka Une i Sane, sa mogućnošću dostizanja nivoa na kojem počinje obavještavanje o poplavama.\nPovećanje vodostaja očekuje se zbog prognoziranih značajnijih količina padavina – snijega i kiše, kao i topljenja postojećeg snježnog pokrivača.\nIz Federalne uprave civilne zaštite navode da su zasićenost tla vlagom, porast temperature, topljenje snijega i nove količine padavina uslovili potrebu za pojačanim praćenjem vodostaja na svim vodotocima na vodnom području rijeke Save u FBiH.\nPorast vodostaja očekuje se u slivovima svih pritoka Save, a prognozirani porast vodostaja može izazvati lokalna izlivanja na bujičnim vodotocima, posebno na pritokama rijeke Bosne i Vrbasa, upozoravaju iz Federalne uprave civilne zaštite.


Đelić: Srbija nikada neće priznati nezavisnost Kosova - Klix.ba\nĐelić: Srbija nikada neće priznati nezavisnost Kosova\n14.2.2008. u 17:20\nPotpredsjednik Vlade Srbije Božidar Đelić izjavio je danas, na sastanku sa ambasadorima zemalja članica Evropske unije i šefom delegacije Evropske komisije, da Srbija nikada neće priznati nezavisnost Kosova i da će se boriti za očuvanje svog suvereniteta i teritorijalnog integriteta mirnim i diplomatskim sredstvima.\nVicepremijer Đelić je na sastanku podsjetio ambasadore zemalja članica Evropske unije da je dolazak Misije EU na Kosovo jedino moguć uz donošenje takve odluke u Vijeću sigurnosti Ujedinjenih nacija, saopćeno je iz kabineta potpredsjednika Vlade.\nĐelić je u razgovoru sa stranim diplomatima istakao principijelan stav Srbije o poštivanju međunarodnog prava, javio je Tanjug.\nNa sastanku se razgovaralo i o evropskoj budućnosti Srbije, koracima koji vode ukidanju viznog režima i dobijanju statusa kandidata za članstvo u EU do kraja 2008. godine, kao i o povećanju sredstava u fondovima EU namijenjenih Srbiji u 2009. godini.\nAlkalaj se sastao sa ambasadorom Rusije u BiH\n14.02.2008. u 17:24\nNikolić pozvao na protest ako bude proglašena nezavisnost\n14.02.2008. u 17:17


Beta 28. novembra 2016. 16:50\nSednicu na kojoj je Marković predstavio program i sastav nove vlade bojkotavala je celokupna opozicija i debate o ciljevima i kadrovskom rešenjima nove izvršne vlasti nije bilo.\n„Veću pažnju posvetićemo odnosima sa susedima, EU, sa SAD i Kinom. Nastojaćemo da prevazidjemo nerazumevanja u odnosima sa našim istorijskim saveznikom Rusijom“, rekao je Marković povodom spoljno-političkih prioriteta vlade, što je kontinuitet dosadašnje spoljne politike.\nNovi premijer se u ekspozeu posebno se osvrnuo na pokušaj terorističkog napada na izborni dan i rekao da će nova vlada „dati punu podrsku u rasvetljavanju zločinackog nauma prema Crnoj Gori i njenom premijeru“.\n„Bilo da su u pitanju strani ili državljani Crne Gore, ruka pravde i pravne države mora stići svakog učesnika ove kriminalne namere da se na brutalan način udari u temelje crnogorske države“, rekao je Marković.


Prva flauta sveta u Beogradskoj filharmoniji – Nadlanu.com\nPrva flauta sveta u Beogradskoj filharmoniji\nObjavljeno 17. feb 2015. / 20:53:06\nSolista Berlinske filharmonije Emanuel Paji, najveći živi virtuoz na flauti, konačno će nastupiti sa orkestrom Beogradske fiharmonije, u petak, 20. februara (Kolarac, 20h). Pravu koncertnu poslasticu iz "Klasičnog ciklusa", predvodiće legenda češke muzike, čuveni dirigent Libor Pešek.\nŠvajcarsko-francuski flautista Emanuel Paji je jedan od najuzbudljivijih i najodvažnijih muzičara današnjice. Sa 22 godine, Emanuel se pridružio Berlinskoj filharmoniji kao prvi flautista, pod dirigentskom palicom Klaudija Abada, a na tom mestu se nalazi i danas. Pored angažmana sa Berlinskom filharmonijom, ovaj flautista ima izuzetnu međunarodnu karijeru soliste i kamernog muzičara. Sa Beogradskom filharmonijom će nastupiti sa jednim od najlepših koncerata namenjenih flauti. Rajnekeov Koncert za flautu i orkestar rano-romantičarskog muzičkog stila, prikazaće Emanuelovo umeće u virtuzonim pasažima, briljantnim solima, kroz prijemčiv muzički jezik.\nBeogradski filharmoničari će na četvrtom koncertu “Klasičnog ciklusa” nastupiti sa dva odlikovana muzička Viteza. Emanuel Paji je 2009. godine, dobio orden Viteza Reda umetnosti i književnosti za svoj doprinos muzici, a čuvenom dirigentu Liboru Pešeku je dodeljena titula Viteza Britanskog carstva, 1996. godine. Kao dokazani stručnjak za Dvoržakovu muziku, češki dirigent pedesetogodišnje međunarodne karijere, doneće autentično tumačenje njegovih kompozicija, koje čine okvir ovog koncerta. Za razliku od veselih i pastoralnih tema “Karnevalske uvertire”, Sedma simfonija predstaviće mračni karakter i prekretnicu u Dvoržakovom opusu, koga definiše večita omađijanost češkom narodnom muzikom.\nSledeći koncert iz “Klasičnog ciklusa” Beogradske filharmonije zakazan je za maj mesec i poslednji je u nizu. Šef-dirigent Muhai Tang zaokružiće ovu seriju koncerata posvećenim uvek aktuelnim ostvarenjima standardnog koncertnog repertoara.\nInspiracija u februaru: Kopirajte stil Viktorije Bekam\nBEST Niš – Lokalno inženjersko takmičenje (EBEC Niš 2015)


SportDC - Vesti - Ostalo - Predpioniri i kadeti KK "Partizan" Pale slavili ubjedljivo u Foči\nSreda, 08.12.2021 19:58\n24.11.2021 Čedo Matović\nPredpioniri Partizana, Pale\nU sklopu prvenstva Košarkaške oblasti Romanija -Hercegovina tokom vikenda u Foči odigrana su dva susreta između budućih asova Sutjeske i paljanskog Partizana.\nNakon pobjede u Čajniču u prvom kolu 42-71, predpioniri KK "Partizan" Pale bili su ubjedljivi i u Foči trijumfuju protiv vršnjaka iz Sutjeske sa 25-67.\nKod pobjednika, najefikasniji je bio Danilo Ignić sa 22 koša, prate Strahinja Lopatić 10, Stefan Hršum 10, kapiten Miloš Jokić 7, Pavle Tadić 7, Nikola Jovičić 4, Lazar Jokić 4, Komnen Lalović 2 i Danilo Ćosović 1 poen.\nU sledećem kolu, Paljani gostuju kod Varde u Višegradu, a nakon nepotpuna 3 kola suvereno su na tronu.\nKadeti Partizan, Pale\nPosle predpionira na parket su izašli kadeti, iako su bili oslabljeni bez četiri-pet igrača protiv najvećeg konkurenta slave sa 46-78 uz to u prvom kolu još su bili ubjedljiviji protiv Sokoca triumfuje sa 104-29.\nKod slavljenika najefikasniji je bio Petar Jakovljević sa 21 i kapiten Luka Čvoro sa 20 poena, dvocifren je bio i Stefan Jovičić sa 18. koševa, ostali dodaju, Mladen Jokić 8, Andrej Blagojević 8, Mihailo Ilić 2, Đorđe Krajišnik 2 i Petar Lučić 1. poen.\nPosle odigrana tri kola Paljani su lideri u narednom kolu dočekaće vršnjake Slavije iz Istočnog Sarajeva.\nModričani gaze ka Premijer ligi, Gacko bolje od Obudovljana, Tempo od Gradiške, Drina...


Ministar Dačić imao niz bilateralnih sastanaka u Venecueli\nMinistar Dačić danas je u Venecueli imao niz bilateralnih sastanaka sa svojim kolegama.\nSa predsednikom Bolivije Evom Moralesom, ministar Dačić razgovarao je o vitalnom pitanju od nacionalnog interesa za Republiku Srbiju - poštovanju principa međunarodnog prava. Šef srpske diplomatije zahvalio je predsedniku na principijelnom stavu Bolivije po pitanju poštovanja teritorijalnog integriteta i suvereniteta država, ali i izrazio volju Republike Srbije za produbljivanjem bilateralnih odnosa sa Bolivijom. Predsednik Bolivije istakao je da Srbija uživa veliko poštovanje i popularnost u Boliviji, a da je i sam vatreni navijač našeg proslavljenog tenisera Novaka Djokovića.\nŠef srpske diplomatije Ivica Dačić sastao se danas u Venecueli sa predsednikom Vlade Antigue i Barbude Gastonom Braunom. Na sastanku je obostrano istaknuto da je bilateralna saradnja dve zemlje nedovoljno razvijena, a ovom su prilikom utvrđene oblasti saradnje od zajedničkog interesa.\nMinistar Dačić razgovarao je i sa svojim kolegom, ministrom spoljnih poslova Egipta Samehom Šukrijem. Sa egipatskim ministrom Dačić je razgovarao o daljem produbljivanju bilateralne saradnje na svim poljima kao i unapređivanju saradnje na ekonomskom i multilateralnom planu. Razgovarano je i o aktivnostima Egipta u Savetu bezbednosti gde je nestalni član, a ministar Dačić je ovom prilikom uputio svom kolegi poziv da poseti Srbiju, što je prihvatio i dodao da očekuje da će vrlo uskoro posetiti Beograd.\nNa sastanku sa ministarkom inostranih poslova Južnoafričke Republike Maite Nkoana Mašabane, obostrano je izražena spremnost za daljim poboljšanjem bilateralne saradnje kao i istaknuta činjenica da bi naši ekonomski odnosi trebalo da prate već veoma dobre veze između naših država. Na sastanku je bilo reči i o saradnji na međunarodnom polju kao i o politici Južnoafričke Republike u Pokretu nesvrstanih zemalja, a ministar Dačić je svojoj koleginici uputio poziv da poseti Beograd.\nMinistar Dačić sastao se danas u Venecueli i sa ministrom inostranih poslova Eritreje Osman Saleh Mohamedom i ovom prilikom, dva ministra zaključila su da postoji veliki potencijal i prostor za dalji razvoj naših bilateralnih odnosa. Na sastanku je posebna pažnja posvećena važnosti principa poštovanja međunarodnog prava, suverenosti država kao i principu teritorijalnog integriteta. Obostrano je istaknuta želja za saradnjom naše dve zemlje i na multilateralnom planu.\nKljučne reči: saopštenja Venecuela Ivica Dačić Ministar spoljnih poslova Pokret nesvrstanih


Košarkašice CG negativne, Izrael biti ili ne biti - Sportklub\nEurobasket Autor:Nikola Novaković8. nov. 202017:55\nŽenska košarkaška reprezentacija Crne Gore, ulazi u završnu fazu priprema za duel sa selekcijom Izraela u drugom FIBA prozoru. Utakmica je na programu 12. novembra, na turniru u Grčkoj.\nPodsećanja radi, u grupi su Izrael, Švedska i Crna Gora. Šveđanke imaju skor 2-0, a Crna Gora i Izrael 0-1. Plasman na šampionat Evrope će izboriti pobednici devet grupa i pet najboljih selekcija koje budu na drugom mestu. Jasno je da će se borba za drugo mesto u grupi voditi između Crne Gore i Izraela, a samim tim, pobeda u meču koji sledi se nameće kao imperativ.\nIzabranice Jelene Škerović su dobile rezultate na koronavirus, sve devojke i stručni štab su negativni na Covid-19, pa sada fokus mogu da usmere na meč koji nosi prefiks biti ili ne biti. Košarkašice put Grčke kreću u ponedeljak, a u četvrtak 12. novembra će učiniti sve što je u njihovoj moći da stignu do zlata vredne pobede.\nPodsećanja radi, Crna Gora je na prošlom šampionatu Evrope uspela da prebrodi grupnu fazu takmičenja, ali je zaustavljena u osmini finala. Sada je primarni cilj, ponovni plasman na smotru najboljih selekcija Starog kontinenta.\n„Koronavirus je uticao na sve sfere života, pa tako i na košarku. Dobro je što u kompletnom sastavu krećemo na megdan Izraelu, a loše je što imamo samo nekoliko treninga da se spremimo za meč koji je od vitalnog značaja za plasman na šampionat Evrope. Prikupili smo dosta informacija o rivalu, stepen motivacije je na izuzetno visokom nivou. Svi u timu smo svesni da nas očekuje jako teška utakmica, svesni smo i uloga na talonu, te odlučne u nameri da se do poslednjeg atoma snage borimo za zlata vrednu pobedu, kojom bi napravili kapitalan korak ka ostvarenju cilja, a to je naravno plasman na Evropsko prvenstvo”, naglasila je Jelena Škerović, selektor ženske košarkaške reprezentacije Crne Gore, a svojevremeno jedna od najboljih košarkašica Evrope.\nUtakmica između Crne Gore i Izraela igra se 12. novembra sa početkom u 18 časova. Do kraja kvalifikacija za Evropsko prvenstvo, Crna Gora će dva puta odmeriti snage sa Izraelom i jednom sa selekcijom Švedske.


Makedonci pravi Leskovački pobednici - juGmedia\nSedmi „Leskovački pobednik“ je završen juče i poneo je po sedmi put zaredom titulu jednog od najbolje organizovanih takmičenja u zemlji koji okuplja uvek puno dece iz skoro cele Srbije i okolnih zemalja.\nNa takmičenju je učestvovalo 28 klubova iz Srbije 16 klubova, iz Bugarske i Makedonije po 6 klubova, sa ukupno 436 takmičara\nTitulu najboljeg odneo je u susednu Makedoniju Antonij Simonovski 2002. godište iz Plivačkog kluba “Orion“, a kod devojčica, takođe iz Makedonije iz plivačkog klub “Orion“ Mia Krstevska 2001 godište.\nVeliki pehar za najuspešniji klub dobio je Plivački klub “Dubočica“ iz Leskovca, a drugo mesto zauzeo je Plivački klub “Leskovac“, dok je treće mesto priplo plivačkom klubu “Beta“ iz Skoplja.\nPlivački klub Leskovac, organizator takmičenja\n„Danas smo pokazali, kao i prethodnih godina da smo dobri domaćini, dobri u organizaciji ovako velikih takmičenja jer je sve išlo po planu i bez ikakvog incidenta“, ističu svi iz Plivačkog kluba “Leskovac.\n„Sve ovo ne bi moglo da se održi i ne bi danas postojalo da nije grada Leskovca, lokalne samouprave, Društvenih delatnosti odseka za sport, kompanije “Actavis“ i mnogih sponzora koji nesebično pomažu klub i razvoj plivanja u Leskovcu, a posebno smo zahvalni medijima koji uvek prenose uspehe dece, ali i roditeljima koji su glavna spona za uspeh kluba i uspeha dece„, dodaju u PK Leskovac.\nFutsal klub „ Bele crkve“ startovao pobedom\nKURŠUMLIJA- Futsal klub „Bele crkve“, koji nosi ime ove varoši iz vladavine Nemanjića, uspešno je startovao minulog vikenda pobedom u Bujanovcu…\nSerija udesa u Ulici Kosovke devojke nastavljena je obaranjem jedanaestogodišnjeg dečaka juče oko deset časova, koji usled pada povredio kuk i prebačen…


Faktor | Pripadnici SIPA-e izuzeli poslovnu dokumentaciju iz FUCZ, KCUS-a i Verlaba\n08.04.2021. / 19:38\nPripadnici Državne agencije za istrage i zaštitu (SIPA) napustili su večeras prostorije Kliničkog centra Univerziteta u Sarajevu, Federalne uprave civilne zaštite i kompanije Verlab, čime su završili svoje aktivnosti izuzimanja određenog broja predmeta, potvrdio je za Faktor Luka Miladinović, portparol SIPA-e.\n- Završene su aktivnosti u vezi privremenog oduzimanja predmeta po naredbi Kantonalnog suda u Sarajevu i Kantonalnog tužilaštva Kantona Sarajevo. SIPA će u zakonskom roku navedenim institucijama dostaviti izvještaje o realizaciji – kazao nam je portparol Miladinović.\nTužilaštvo KS je po službenoj dužnosti formiralo predmet koji se odnosi na informacije iz medija da je grupa anesteziologa sa KCUS-a uputila pismo menadžmentu ove ustanove, u kojem upozoravaju na nepravilnu primjenu respiratora koje je nabavila firma "Srebrena malina" i druge probleme u funkcionisanju Covid odjela.


U trebinjskom Muzeju Hercegovine otvorena je izložba grafika koje su nastale na prvom saboru „Teodor Ljubavić“ povodom 500 godina od osnivanja goraždanske štamparije. Arheolozi Muzeja Hercegovine 2017. godine pronašli su ostatke manastira u kojem se nalazila prva štamparija na ovim prostorima.\nIzložba grafika je, prema riječima stručnjaka, moderan odgovor na štampariju osnovanu prije pet stotina godina. Izložene su 22 grafike od 11 autora. Umjetnici koji su stvarali grafike su na različite načine tretirali temu štamparije, kao jedno polazište za svoje radove.\nVESELIN BRKOVIĆ, dekan Akademije likovnih umjetnosti Trebinje\n“Tako da možemo da kažemo iz onoga da ono što jeste tradicija, ovdje imamo određene grafičke tehnike kao što su linorez nešto što je najstarije u štampi do onoga što jeste aktuelni, svaremeni izraz i u tome rasponu umjetnici svako na svoj način pokušao je da svoju poetiku poveže sa ovim izuzetnim poovodom, a to je 500 godina goraždanske štamparije”.\nArheolozi Muzeja Hercegovine su 2017. godine vršili iskopavanja sa ciljem otkrivanja manastira u kojem je bila smještena štamparija. Pošto su ostaci pronađeni, plan je da se napravi jedna muzejska postavka, zbirka koja će biti posvećena upravo prvoj štampariji u Bosni i Hercegovini.\nIVANA GRUJIĆ, arheologinja i direktorica Muzeja Hercegovine, Trebinje\n“Ta zbirka će sadržavati sve ono što smo mi otkrili prilikom istraživanja, ali takođe i repliku jedne štamparske prese, inače originlna presa je donesena iz Venecije to su već poznati podaci, ali je vrlo značajno da i na ovaj način se podsjećamo jubilej je prošao, ali to je jedan značajan događaj u isotriji našeg naroda da smo poslije Oboda na Cetinju druga u regionu štamparija”.\nZa Opštinu Novo Goražde je ovo veoma značajno kulturno otkriće koje u mnogome može pomoći razvoju ove Opštine. Ovo značajno arheološko otkriće trebalo bi uskoro da dovede do otvaranja Muzeja štamparstva Prvo saborovanje grafičara je nazvano po čovjeku koji je vlasnik prve štamparije u Bosni i Hercegovini Teodoru Ljubaviću. Ovo\nsaborovanje preći će u tradiciju.\nMILA PETKOVIĆ, načelnica Općine Novo Goražde\n“Mi smo u toku 2019. godsine imali niz manifestacija koje smo održali da bi šira javnost bila upoznata sa Goraždanskom štamparijom jer se zaista malo znalo o toj štampariji između ostalog smo tada ustanovili prvo saborovanje grafičara”.\nSaborovanja će se održavati na svake dvije godine, nakon čega će se u Muzeju Hercegovine prirediti izložba, a grafike sa prvog saborovanja biće izložene u Muzeju Hercegovine narednih deset dana.\nTags\t#Izložba grafika\t#Muzej Hercegovine\t#štamparija Goražde


Energyobserver - GRAĐANI SRBIJE I EU NISU DOVOLJNO INFORMISANI O PROCESU PROŠIRENJA\nGRAĐANI SRBIJE I EU NISU DOVOLJNO INFORMISANI O PROCESU PROŠIRENJA\nGrađani Srbije i Evropske unije nisu dovoljno informisani o koristi od proširenja Unije, a vlasti na obe strane ne pokazuju volju da se to promeni, ocenili su 31. marta u Beogradu učesnici panela "Proširenje ili produbljenje EU? Francusko i srpsko javno mnjenje o pitanju proširenja EU".\nIzvršna direktorka Evropskog fonda za Balkan Aleksandra Tomanić je rekla da je u Francuskoj negativan stav o proširenju odlika "opšte frustracije prema Evropskoj uniji".\n"Nema dovoljno znanja o Zapadnom Balkanu. Tokom istraživanja Fondacije za otvoreno društvo, većina ispitanika nije umela da locira Zapadni Balkan", rekla je ona i dodala da Francuze proširenje odbija zbog straha od nepoznatog i od ekonomskih posledica.\nNemačka se, istakla je, za razliku od Francuske pokazala kao "jedan od retkih prijatelja proširenja".\n"Proširenje i produbljenje EU idu zajedno. U prošlosti je svako proširenje imalo za posledicu dalje produbljenje, te dve stvari nisu isključene", rekla je Tomanić i dodala da se obe strane u procesu proširenja "nalaze u vakuumu u kojem je svima dobro, ali koji neće dugo potrajati".\n"Potrebno je stanovništvo informisati o svemu što se tiče integracija. 60% stanovnika Francuske je protiv integracija Zapadnog Balkana, zato mi angažujemo istraživače da podrobnije ispitaju šta utiče na taj stav", rekao je Mustafaj.\n"Oni koji se protive integraciji se često protive načinu na koji funkcioniše EU i smatraju da bi bolje funkcionisala sa manjim brojem država", rekao je on.\nIstraživač Beogradskog centra za bezbednosnu politiku Luka Šterić smatra da je "i na evropskoj i na srpskoj strani" krivica za stav javnog mnjenja na obe strane.\n"Što se tiče Evrope, to je beskonačno dug proces proširenja i loše upravljanje kriznim situacijama, kao što su ekonomska i migrantska kriza i kriza sa raspodelom medicinske pomoći i vakcina. To je zatamnelo sliku Evrope kao idealnog mesta za život", rekao je Šterić.\nProjektna menadžerka radne grupe za proširenje u EuropaNova Mari Konor ocenila je da je jaka veza između Francuske i Srbije, ali veza ne postoji između civilnih društava na te dve strane.\n"Francusko civilno društvo nije spremno na proširenje na Zapadni Balkan, iako Srbija ima dobru reputaciju u Francuskoj", rekla je ona.\nŠterić je međutim dodao da u Srbiji nije problem u civilnom društvu, već u "nedostatku volje vlasti da se građani informišu".\nKonferenciju "Randevu u EU#3" na temu "Proširenje ili produbljenje EU? Francusko i srpsko javno mnjenje o pitanju proširenja EU" priredili su Evropski pokreti u Francuskoj i Srbiji, i Ambasada Francuske u Beogradu.


Sportske.net - 'Jorgandžije' propustile priliku da zauzmu čelo tabele\n'Jorgandžije' propustile priliku da zauzmu čelo tabele\nPetnastak minuta delilo je Atletiko Madrid od pobede na 'Riazoru' koja bi ih vinula na lidersku u poziciju, ali na kraju Simeoneov tim može da bude zadovoljan i bodom.\nDeportivo La Korunja i Atletiko Madrid su remizirali na premijeri 10. kola španske Primere.\nMeč na 'Riasoru' je završen rezultatom 1:1, a na osnovu viđenog na terenu možda je podela plena i najrealniji ishod.\nGosti iz prestonice su bili opasniji rival u prvom poluvremenu, najveća pretnja za golmana Depora Luksa bio je Džeskon Martinez, Kolumbijac je propustio dve šanse u ranoj fazi utakmice, ali bolja igra Atletika materijalizovana je deset minuta pre odlaska na odmor kada je Tijago veoma preciznim udarecem sa ivice šesnaesterca doveo 'Jorgandžje' u vođstvo.\nKarasko i Grizman su u samom finišu prvog dela igre mogli da uvećaju prednost gostiju, nisu iskoristili soldine prilke, pa Atletiko na poluvreme odlazi sa minimalnim preimućstvom.\nU drugom poluvremenu sasvim druga slika na terenu, Katabrija je imao dve prilike da poravna rezulatat početkom drugog poluvremena, a kako je vreme odmicalo Deportivo je bio sve agilniji i napadi su konačno urodili plodom u 77. minutu meča.\nLukas Perez Martinez je iskoristio veliku grešku defanzivca gostiju Himaneza, iskoristio "poklon" i maritao Oblaka - 1:1.\nMogla je La Korunja minut pre kraja i do totalnog preokreta, prečka je bila saveznik Atletika, Fajr nije imao sreće da bude junak i da njegov topovski udarac završi u mreži.\nNa kraju po bod za oba tima, Atletiko će ostati treći na tabeli da bodom zaostatka u odnosu na Real i Barsu, dok je Deportivo šesti sa sedam bodova manje od vodećeg dvojca.\nKalkulantska igra Atletika se ovaj put nije isplatila, a lagano su mogli da ostanu i bez tog jednog boda. Nakon 0:1 Atletiko je 'izračunao' da im je pobeda od 1:0 sasvim zadovoljavajuća za ovo gostovanje i tako su i igrali dok nisu primili gol...\na ja propustio da zauzmem neko 140e ujutro\nLa Korunja ove sezone mnogo nezgodna ekipa,tesko se bodovi uzimaju protiv njih.\nIdemo dalje, jedina sansa Deportiva iz nase greske, nadam se da ce se i ostali okliznuti u Lakorunji :)


► Dačić: Nastavljamo evropski put, otvaranje poglavlja je na Evropi\n"Evropski sistem, evropska demokratija i evropska država su naš cilj, i sve što smo radili u poslednje četiri godine i što nameravamo da radimo ubuduće služiće tom cilju i ekonomskom, društvenom i kulturnom napretku Srbije", naveo je Dačić u autorskom tekstu u listu Politika.\nOn je ocenio da put Srbije u Evropu ima smisla zbog političkog i ekonomskog ujedinjenja Balkana, jer, kako je rekao, jaka Srbija nije moguća u nestabilnom okruženju i stanju političke neizvesnosti.\nDačić je dodao da je Srbija opredeljena za mir, stabilnost i saradnju, ali da je na Evropu "red da jasno kaže da li je to za nju dovoljno".\n"Sada je red na Evropu da nam jasno kaže da li nas vidi kao svoj deo ili kao neko strano telo. Poruka našeg premijera (Aleksandra Vučića) vrlo je jasna, ili ćete da otvorite poglavlja ili nećete, ali niko neće da nam zavrće uši", naveo je Dačić.\nPrema njegovim rečima, otvaranje poglavlja je na Evropi, a na Srbiji je da nastavi ono na šta se obavezala i da ne prekida svoj evropski put, iako, kako kaže, zna da i "Evropa ima svojih muka".\n"Evropa ne zna tačno šta će sa sobom, a to nas je dovelo u situaciju da ne zna ni šta će sa nama, iako mirugo do Evrope nemamo, njen smo geografski i kulturni deo i veoma smo se jasno opredelili da želimo u Evropu", naveo je Dačić.\nDačić je rekao da Srbija nema nikakve dileme u pogledu evropskog puta, ali da traži poštovanje i razumevanje, ka i da svi poštuju dogovore.\n"I sad je red na Evropu. Da nam jasno kaže da li je, za nju, to dovoljno. Da li nas vidi kao svoj deo ili kao neko strano telo. I da se ne krije, pri tome, iza Hrvatske, inače jedine zemlje u Evropi u kojoj se još aplaudira nacističkom pozdravu 'Za dom spremni' (Zamislite da to neko uradi u Nemačkoj za 'Zig hajl')", napisao je Dačić.\n3.07.2016, 11:02h Hoće li već jednom?! Preporuči\n"Dačić: Nastavljamo evropski put, otvaranje poglavlja je na Evropi..." ... - Ama, hoće li ta EU već jednom biti primljena u SRPSKU UNIJU?!


Općina Centar u 2020. godini izdvojila preko 700 hiljada KM za boračku populaciju - informativa.ba\nVijesti Lokalne vijesti Općina Centar u 2020. godini izdvojila preko 700 hiljada KM za boračku populaciju\nOpćina Centar u 2020. godini izdvojila preko 700 hiljada KM za boračku populaciju\n09 Jan 2020 11:49\nImajući u vidu težak ekonomsko socijalni položaj boraca i njihovih porodica i nedovoljnu brigu društva za njihove brojne probleme i potrebe, Općina Centar Sarajevo u okviru kontinuirane brige o boračkoj populaciji, najzaslužnijoj za današnju slobodnu i nezavisnu Bosnu i Hercegovinu, dugi niz godina redovno iz svog budžeta izdvaja značajna sredstva kako bi im pružila potporu i razne vrste pomoći.\nTako je u općinskom budžetu za 2020. godinu za tu namjenu obezbijeđeno preko 700 hiljada konvertibilnih maraka.\nPri tome za finansiranje projekata i programa boračkih udruženja izdvojeno je oko 360 hiljada maraka, a ta sredstva se raspoređuju putem Komisije Općinskog vijeća za boračka pitanja i to na osnovu javnog poziva.\nZa jednokratne novčane pomoći ratnim vojnim invalidima, porodicama šehida i poginulih boraca i demobilisanim borcima izdvojeno je 170 hiljada konvertibilnih maraka, s ciljem ublažavanja posljedica teškog ekonomsko socijalnog položaja pripadnika boračke populacije kojima je neophodna socijalna, zdravstvena i druge vrste pomoći. Dodatnih 20 hiljada maraka je izdvojeno za jednokratne novčane pomoći borcima i njihovim porodicama povodom značajnijih datuma, te vjerskih i državnih praznika.\nZa finansiranje i sufinansiranje najboljih poslovnih projekata sredstvima budžeta Općine Centar Sarajevo namijenjenih razvoju preduzetništva i zapošljavanju djece šehida i poginulih boraca i djece ratnih vojnih invalida izdvojeno je 40.000 KM.\nI ove godine je u budžetu obezbijeđeno 75 hiljada maraka za kontinuirani projekt Općine kojim se osiguravaju dodatna mjesečna primanja za ratne vojne invalide, korisnike prava na tuđu njegu i pomoć, a u skladu sa utvrđenim kriterijima Službe za boračko-invalidsku, socijalnu zaštitu i društvene djelatnosti. Uz to, planirano je i 7.000 KM kao finansijska podrška za ugradnju ručnih komandi u putničkim automobilima koje Vlada Federacije BiH dodjeljuje ratnim vojnim invalidima sa 100% invaliditetom.\nZa aktivnosti i organizaciju manifestacija obilježavanja datuma i godišnjica od značaja za Općinu Centar, kao i za održavanje spomen-obilježja na području središnje gradske općine u budžetu je obezbijeđeno oko 44 hiljade konvertibilnih maraka.\nIzdvojeno je i 35.000 maraka za participiranje u projektima Ministarstva za boračka pitanja Kantona Sarajevo i fondova Kantona Sarajevo.


Odbor prihvatio više finansijskih i poreskih zakona\nTanjug 14. decembra 2020. 15:08\nBEOGRAD – Odbor Skupštine Srbije za finansije danas je u načelu prihvatio više finansijskih i poreskih predloga zakona koji će se naći na dnevnom redu sutrašnje sednice parlamenta.\nMeđu njima su predlozi zakona o digitalnoj imovini i o fiskalizaciji, kao i izmene zakona o vraćanju oduzete imovine i obeštećenju, o sprecavanju pranja novca i finansiranja terorizma, o akcizama, o porezu na dobit pravnih lica, o porezu na dohodak građana i o porezu na dodatu vrednost.\nU načelu su, posle rasprave, prihvaćene i izmene zakona o doprinosima za obavezno socijalno osiguranje, o tržištu kapitala, o javnoj svojini, kao i Predlog zakona o potvrđivanju Sporazuma o zajedničkim nabavkama medicinskih sredstava, kojim se Srbija u tom poslu priključuje državama članicama EU.\nSlavica Savičić iz Ministarstva finansija rekla je na sednici Odbora da je izmenama Zakona o vraćanju oduzete imovine i obeštećenju predviđeno da se obeštećenje do 1.000 evra isplati ođednom u novcu do 31. marta naredne godine u odnosu na odluku Vlade o emisiji obveznica.\nIzmenama tog zakona se, kaže, definišu koraci i datumi kada će se obvezvnice emitovati.\nIzmenama Zakona o akcizama predlaže se donošenje srednjoročnog plana postepenog povećanja akciza na cigarete od 2021. do 2025. kroz povećanje svakih šest meseci za 1,50 dinara po paklici.\n„Kroz postepeno povećanje akciza trebalo bi da se dostigne minimalni nivo oporezivanja predviđen standardima EU od 90 evra na 1.000 komada cigareta, odnosni minimum 1,80 evra po paklici. Sadašnji nivo iznosi 70 evra na 1.000 komada cigareta“, rekla je Savičić i navela da će akcize biti povećane i za tečnost za punjenje elektronskih cigareta.\nIzmenama zakona o porezu na dobiti pravnih lica uvodi se u sistem oporezivanja kapitalnog dobitka u vezi sa digatalnom imovinom i investicionim fondovima, dok je izmenama Zakona o porezu na dohodak građana predloženo povećanje neoporezivog iznosa zarade sa sadašnjih 16.300 dinara na 18.300 dinara mesečno.\nSavičić kaže da su izmene Zakona o porezu na dodatu vrednost predložene radi usklađivanja sa drugim zakonima, ali i propisima EU, kao i zbog unapređenja poslovnog ambijenta, a da je izmenama Zakona o doprinosima za obavezno socijalno osiguranje produženo važenje olakšica za zapošljavanje novih radnika.\nNavela je da se izmenama Zakona o javnoj svojini, na predlog lokalnih samouprava, za godinu dana produžava rok za upis prava svojine nad nepokretnostima koje koriste.\nPomoćnik ministra finansija Filip Šanivić kaže da bi izmene Zakona o tržištu kapitala, između ostalog, trebalo da obezbede veći obim trgovanja i bolju ponudu kvalitetnih finansijskih instrumenata na tržištu kapatala u vidu korporativnih obveznica.\nOdbor je prihvatio i izmene Zakona o utvrđivanju javnog interesa i posebnim postupcima eksproprijacije i izdavanja građevinske dozvole radi realizacije projekta „Beograd na vodi“.\nU načelu je prihvaćen i Predlog zakona o utvrdivanju garantne šeme kao mera podrške privredi za ublažavanje posledica pandemije korona virusa.\nOdbor je prihvatio i Predlog zakona o potvrdivanju Finansijskog ugovora Povezane škole u Srbiji između Republike Srbije i Evropske investicione banke.\nReč je o 65 miliona evra za unapređenje obrazovanja.


Posao - Protetika Radlovački\nOrdinacija Radlovački omogućava sve neophodne resurse kako bi omogućila rad nezaposlenih stomatologa, i kako bi oni obezbedili svojim pacijentima optimalne kliničke usluge. Resursi:\nIskusan tim ljudi koji vodi ordinaciju\nSamostalnost u radu,a ujedno i kolegijalnost i pomoć\nOnline sistem zakazivanja\nKonsultacije sa specijalistom protetike\nKada odlučite kojim danima radite,možete posvetiti svoje radno vreme onim satima kada pacijentima najviše odgovara i maksimalno se njima posvetiti.Tako povećavate svoju profesionalnost i zaradu,jer ne morate da gubite energiju i vreme na pitanja i teškoće upravljanja.\nSa životnim balansom kakvim želite i radom fokusiranim samo na kliničke usluge,živećete sa mnogo manjim stresom nego stomatolozi koji pokušavaju uskladiti rad ordinacije sa zahtevima stomatoloških usluga(pružanja kliničkih usluga).Dodjete pomognete pacijentu,i odete, upravne organizacije, promocije, potrošni materijal nabavka i održavanje su zbrinuti.\nKada osnujete vašu praksu u našem stomatološkom centru ,imaćete potpunu nezavisntost.\nTakođe benefit ljubaznog, prijateljskog timskog okruženja koji se oseća u našoj ordinaciji .Imati druge stomatologe pored sebe,a ne biti sam u svojoj ordinaciji daje vam šansu da diskutujete o kompleksim slučajevima,naučite nešto novo .\nUz okruženost stomatolozima možete brzo napredovati u stomatološkim oblastima koje vas interesuju\nUz dobru životnu ravnotežu, manje stresa, kliniički fokus i nezavisnost u zaštićenim uslovima, stomatolozi su u dobroj poziciji da uživaju o finansijsku dobit.Administrativni rad ne isplati se ni blizu kao u stomatologiji, zašto trošiti dragoceno vreme na poslove i zadatke koji nisu finansijski nagrađivane kao kliničke procedure za koje ste proveli sve te godine studiranja.\nKoristite vaš novac na ono što volite\nMana vođenja svoje ordinacije je da novac koji zaradite treba da uložite nazad u ordinaciju kako bi održavali biznis i održavali opremu na nivou.Pacijenti procenjuju stomatologe i na osnovu kvaliteta ordinacije i opreme.\nStomatolozi sa svojim privatnim ordinacijama rizikuju preveliko ulaganje u ordinaciju, očekivajući mnogo pacijenata.\nBolji životni balans\nSami odlučujete koliko radite.To omogućava da upravljate svojim životom i nadjete sebi balans .Kada ćete raditi a kada uživati sa porodicom ,prijateljima ili u svom hobiju.Kako samo plaćate dok koristite ordinaciju i usluge ,ne snosite nikakve troškove dok uživate u slobodnom vremenu.U zavisnosti od slobodnosti ordinacije možete se uklopiti onako kako vama odgovara.


Čarls Eše: Dekolonizacija mogućnosti\nIzvor: Arte, 04.Nov.2019, 12:12\nPoslednje predavanje u 2019. godini u okviru međunarodnog kursa „Šta kustosiranje može/treba da bude” održaće Čarls Eše, kustos, univerzitetski profesor i direktor Muzeja Van Abe iz Ajndhovena u sredu, 6. novembra od 18 sati u Salonu Muzeja savremene umetnosti.\nPredavanje pod nazivom “Dekolonizacija mogućnosti” otvoreno je i besplatno za javnost, a njegovu realizaciju podržala je Ambasada Kraljevine Holandije u Beogradu.\nU ovom predavanju Čarls Eše >> Pročitaj celu vest na sajtu Arte << predstaviće svoje stavove u vezi sa mogućnostima koje dokolonizacijsko mišljenje može da ponudi organizacijama kao što su muzeji moderne i savremene umetnosti polazeći od muzeja Van Abe u Ajndhovenu kao konkretnog primera i kritičnog slučaja.\nTeorija dekolonizacije kakva je razvijena tokom poslednjih 15-20 godina nedavno je bila predmet širokog talasa interesovanja. Premda je to interesovanje jednim delom bilo stvar pomodnosti, dekolonizacija, kako se čini, svakako predstavlja koristan opis pojedinih aspekata naše današnje situacije. Ona se, pre svega, bavi virulentnošću univerzalističkih pretpostavki prisutnih u glavnini zapadnih teorija, i preispituje pouzdanost mišljenja koje polazi od i oslanja se na Zapad, u svejedno kakvom i koliko kritičkom obliku. Razvoj ideje o kolonijalnosti ili kolonijalne matrice takođe je korisno oruđe u izbegavanju nekih od konfliktivnih i esencijalističkih diskusija oko politike identiteta bez vraćanja na stanovište belačkog suprematizma. Ona posebno povlači percepciju mogućnosti onog komunalnog kao načina mišljenja s-one-strane podela između čoveka i čoveka, čoveka i životinje, čoveka i zemlje.\nSEEcult.org: Dekolonijalne mogućnosti u umetnosti\nŠta kustosiranje može/treba da bude, BG\nVrsta dogadjaja: Ostalo Muzej savremene umetnosti Beograd Datum: Wednesday, November 6, 2019 - 18:00 Link: http://www.msub.org.rs Salon Muzeja savremene umetnosti, Pariska 14, Beograd Šta kustosiranje...


[PREMIUM] Najava Premier lige - 32. kolo (nedelja) - Sportske novosti\nNaslovna Fudbal Najave i prognoze Fudbal Najava Premier lige – 32. kolo (nedelja)\n[PREMIUM] Najava Premier lige – 32. kolo (nedelja)\nVOTFORD se u ovom trenutku nalazi na 16. mestu na tabeli sa samo jednim bodom prednosti u odnosu na opasnu zonu, te su im bodovi itekako potrebni, jer ih očekuje velika borba za opstanak do kraja prvenstva. Bezmalo 2/3 osvojenih bodova su “zaradili” na domaćem terenu, te su upravo ovakvi dueli i ključni za popularne “Stršljenove” kako bi zadržali svoj status prvoligaša. Pogotovo su ostvarili zapažene rezultate na poslednja dva susreta na svom stadionu, jer su savladali Liverpul (3:0) i tako novom šampionu naneli jedini poraz do sada, kao i remi protiv Lester Sitija (1:1). Do kraja sezone nemaju nimalo lak raspored, očekuju ih susreti protiv – Čelzija, Arsenala, Mančester Sitija i direktnih konkurenata u “trci” za opstanak u Premijer ligi, te je upravo predstojeći meč od velike važnosti za njih, na kojem naprosto moraju da ostvare pozitivan rezultat. Van stroja su – D.Janmaat (defanzivac – 8/0/1), I.Success (napadač – 5/0/0), G.Deulofeu (napadač – 28/4/5).\nOčekivani sastav (4-2-2-2) – B.Foster – K.Femenia, C.Cathcart, C.Dawson, A.Masina -A.Doucoure, E.Capoue – R.Pereyra, I.Sarr – A.Gray, T.Deeney\nSAUTEMPTON je odigrao dosta slabo u minulom kolu, jer su na svom terenu pretrpeli poraz od “uzdrmanog” Arsenala (0:2). Ipak, to i nije veliko iznenađenje, zbog podatka da “Sveci” tokom ove sezone dosta bolje partije prikazuju na gostovanjima. Trenutno imaju 10 bodova prednosti u odnosu na zonu ispadanja, te su praktično nadomak i definitivnog opstanka u ligi, te za razliku od njihovog rivala, njima u ovom momentu “ne gori pod nogama”. Velikih problema imaju u fazi defanzive, gde vrlo često olako primaju golove (poslednji primer toga utakmica protiv spomenutog Arsenala i katastrofalan kiks njihovog golmana), te sa 54 primljenih pogodaka do ovog kola imaju treću “najporozniju” odbranu u šampionatu. Za goste neće nastupiti – J.Stephens (defanzivac – 23/1/3), M.Djenepo (napadač – 18/2/2), S.Boufal (vezista – 20/0/2), dok je upitan nastup – P.Hojbjerg (vezista – 30/0/1).\nOčekivani sastav (4-4-2) – A.McCarthy – Y.Valery, J.Vestergaard, J.Bednarek, R.Bertrand – S.Armstrong, J.Ward-Prowse, O.Romeu, N.Redmond – D.Ings, S.Long\nPredlog za tipovanje – 1X&2-5 / @2.00 – 1:3\nSledeći tekst[PREMIUM] Domaćin je često silovit, a gost značajno oslabljen u veznom redu


Alimpijević: "Bolji smo nego na početku sezone"\nNaslovna / Košarka / Evropska košarka / Alimpijević: "Bolji smo nego na početku sezone"\n2018-02-09 22:39 > 22:38\nKošarkaši Crvene zvezde savladali su u Pioniru Olimpiju Milanu 100:89 u 22. kolu Evrolige.\n"Veoma bitna utakmica za nas. Poslednja u Evroligi pred Kup Radivoja Koraća. Bili smo dobri u napadu, ali u odbrani ima stvari koje bi trebalo popraviti. Zadovoljan sam ovom pobedom", rekao je Alimpijević.\nTrener Crvene zvezde Dušan Alimpijević rekao je da je vrlo zadovoljan igrom svog tima u pobedi protiv Milana.\n"Sjajna utakmica za nas. Timska pobeda s 22 asistencije, s dobrom energijom na skoku u oba pravca. Kada pričamo o odbrani, teško je izostaviti i ne reći da je ovu ekipu užasno teško držati na mali broj poena. Oni su ekipa koja daje najviše poena u Evroligi. Teško je držati njihovu spoljnu liniju na razumnom broju poena, a opet da se to ne odrazi na drugoj strani u napadu", rekao je Alimpijević.\nDušan Alimpijević je ocenio da je ekipa mnogo bolja sada nego na početku sezone jer je kako je rekao, očigledan veći doprinos igrača s klupe.\n"Zvezda je mnogo bolja sada nego na početku, jer su igrači koji su imali ulogu s klupe kada su ulazili u igru značajno bolji, imaju značajno bolje uloge. Nije normalno očekivati od igrača koji su nosili Zvezdu od samog starta da zadrže kontinuitet do samog kraja sezone", kazao je trener Zvezde.\nPrethodna Pjaniđani objasnio šta je potrebno da bi se Zvezda pobedila u Beogradu


Preporuke Savjeta Evrope za sprečavanje mučenja još nijesu realizovane - CdM\nPreporuke Savjeta Evrope za sprečavanje mučenja još nijesu realizovane\nZbog prekoračenja ovlašćenja lani je novčanom kaznom sankcionisan jedan policijski službenik Ministarstva unutrašnjih poslova, dok je zbog povrede službene dužnosti prošle godine pokrenuto ukupno sedam disciplinskih, odnosno krivičnih postupaka koji su u toku, precizirano je za Pobjedu iz Uprave policije.\nOni su za Pobjedu komentarisali izvještaj Komitet Savjeta Evrope za sprečavanje mučenja i nečovječnog ponašanja ili ponižavajućeg postupanja ili kažnjavanja, koji je objavljen početkom februara.\nU ovoj analizi, članovi Komitet koji su u oktobru 2017. godine boravili u našoj državi, konstatovali su da je “napravljen sveukupan progres, ali da je brojnost predmeta koji se tiču lošeg postupanja policije prema osobama lišenih slobode zabrinjavajuća i zahtijeva hitnu i odlučnu akciju vlasti”.\n“Crnogorske vlasti moraju da prepoznaju da je postojanje lošeg tretmana policajaca prema uhapšenim osobama činjenica, da to nije rezultat nekoliko nestašnih pripadnika policije, nego se čini da je prihvaćena praksa unutar aktuelne policijske kulture, posebno kod kriminalističkih inspektora”, napisano je u izvještaju.\nIz Uprave policije, odgovarajući na pitanja Pobjede, naglasili su da “u svakom slučaju kada postoji sumnja da je policijski službenik neprofesionalno postupao” taj službenik se procesuira, odnosno podnosi se inicijativa za pokretanje disciplinskog postupka i oni bivaju suspendovani do okončanja postupka disciplinskog i krivičnog.\n“Disciplinski postupci, pokrenuti lani, vode se protiv ukupno sedam policijskih službenika u jednom postupku protiv pet, a u drugom protiv dva policijska službenika i to zbog teže povrede službene dužnosti. Protiv njih pokrenuti su i krivični postupci koji su u toku. Tek nakon okončanja postupaka može se dati ocjena da li su pritužbe građana bile osnovane”, ističu iz Uprave policije.\nIz ovog organa su kazali da “vrlo odgovorno” tretiraju “izvještaj Komiteta za prevenciju mučenja i nečovječnog ili ponižavajućeg postupanja ili kažnjavanja i preporuke iz ovog dokumenta smatraju “konstruktivnim i u interesu zakonitog realizovanja aktivnosti iz nadležnosti policije i policijskih ovlašćenja”.\nJedna od preporuka bila je, s obzirom na to da se “loše postupanje dešavalo uglavnom tokom privođenja ili ispitivanja, a sa ciljem da se izvuče priznanje ili informacija”, da se odstrane potencijalni izvori opasnosti za osoblje iz prostorija u kojima se obavljaju ispitivanja.\n“Kako bi se izbjegle spekulacije o nepropisnom ponašanju policajaca, Komitet preporučuje odstranivanje potencijalnih izvora opasnosti za osoblje i osoba lišenih slobode, kao što su nestandardni predmeti, odnosno baterijske lampe, metalna kliješta/hvataljke, šrafcigeri, metalne šipke i maske za lice (p. a. takozvane fantomke)”, napisano je u dokumentu.\nPreporučeno je i da “nadležni organi treba da osiguraju efektivne istrage za sve tvrdnje o lošem postupanju, a da viši oficiri budu smatrani odgovornim za upravljanje linijom”. Na pitanje Pobjede da li su na odgovornost pozivani i rukovodioci jedinica iz kojih su dolazili policajci i inspektori osumnjičeni za torturu ili druga krivična djela nijesu dali odgovor.\nIz Uprave policije su konstatovali da se u odnosu na prethodni izvještaj Komiteta “konstatuje napredak u postupanju policije u odnosu na tretman građana lišenih slobode, a bilježi se i znatno povećanje broja građana koji su istakli da su tokom pritvora u policijskim prostorijama korektno tretirani.\nTagshapšenje Izvještaj Policajac Uprava policije


Delegacija BG u Havani povodom 500 godina od osnivanja\nTanjug 15. novembra 2019. 16:28\nHAVANA – Delegacija Grada Beograda sa predsednikom Skupštine grada Nikolom Nikodijevićem na čelu boravi u Republici Kubi povodom obeležavanja 500 godina od osnivanja Havane, glavnog grada ove države.\nNikodijević je tom prilikom ukazao na veliki značaj saradnje između ova dva grada, posebno kada je reč o kulturi, nauci, medicini, obrazovanju i sportu, saopštio je gradski Sekretarijat za saobraćaj.\n„Razvijanje prijateljskih odnosa između naroda dve zemlje i njihovih glavnih gradova važno je zbog pospešivanja kulturnih veza i poslovnih kontakata. Naša želja je da radimo na poromociji privrednih mogućnosti naše zemlje i povezivanju naših privrednika sa kubanskim, kako bi se se uspostavilo poverenje i partnerstvo zasnovano na jednakosti koje će doprineti saradnji u različitim oblastima na obostranu korist“, rekao je Nikodijević.\nOn je dodao da treba znati da je na Kubi, pored Kine i Rusije, najveći investitor upravo Evropska unija.\nKako je poručio, Grad Beograd i Havana radiće na promociji i jačanju saradnje, kao i na razmeni u oblasti ekonomije i trgovine, kako bi se podstakle obostrane investicije i intenzivirala trgovinska komunikacija.\n„Zato će oba grada pružiti podršku saradnji i razmeni u oblasti turizma, uključujući obostrano promovisanje turističkih potencijala“, istakao je predsednik Skupštine grada.\nČlan Gradskog veća Fadilj Eminović posetio je ambasadora Srbije na Kubi Danila Pantovića.\n„Naša ambasada posvećuje veliku pažnju i trud kako bi predstavila kulturno nasleđe i kulturu Srbije stanovnicima Havane, za šta oni pokazuju izuzetnu zainteresovanost“, rekao je Eminović.\nU okviru posete, delegacija Grada Beograda sastaće se sa predsednikom Provincijske skupštine narodne vlasti Republike Kube Reinaldom Garsijom Sapatom, gradonačelnikom Havane.\nČlanovi delegacije obišli su bolnicu „Manuel Fahardo”, zatim su se sastali sa predstavnicima Nacionalnog instituta za sport, fizičko obrazovanje i rekreaciju.\nTakođe, prisustvovali su i otvaranju izložbe fotografija „Sankt Peterburg – Havana” u Velikom pozorištu „Alisija Alonso”, kao i centralnoj ceremoniji proslave povodom obeležavanja 500 godina od osnivanja grada Havane.


EI i VB dogovorile ”razdruživanje”, nastavlja se rad\nTanjug 8. decembra 2020. 15:05\nBRISEL, 8. decembra ( Tanjug) – Evropska unija i Velika Britanija postigle se načelni dogovor po svim pitanjima u okviru Sporazuma o razdruživanju, objavila je danas Evropska komisija.\nIako još nema celovitog dogovora o budućim odnosima dve strane nakon 31. decembra 2020. godine, konačnog izlaska Velike Britanije iz EU, sporazum o razdruživanju bi trebalo da obezbedi ”punu operativnost”.\nKako se navodi u Briselu, sporazum uključuje i važenje od 1. januara 2021. godine Protokola o granici između Irske i britanske pokrajine Severna Irska, što je bilo i jedno glavnih spornih pitanja u pregovorima.\nU Briselu ocenjuju da je postizanje ovog sporazuma, zaključeno na zajedničkom EU-VB komitetu, ”znak dobre volje” koji daje ”određene šanse” da se do kraja tranzicionog perioda,, 31. decembra, postigne i Sporazum o budućim odnosima, uključujući i problematični deo o trgovini.\nU četvrtak se održava samit EU, na kojem bi trebalo da lideri Unije donesu konačnu odluku o načinu izlaska Velike Britanije iz Unije, sa il.li bez sporazuma.


U saopštenju Komisije, koje potpisuje njen predsednik Veran Matić, navodi se da upućuju oštar protest Politici i da su zaprepašćeni činjenicom da je list pristao da posluži kao platforma Martićevom pokušaju brisanja istorije i negiranja sudskog postupka koji je u toku.\n„Istorija srpskog novinarstva zapamtiće Đorđa Martića kao čoveka koji je neposredno naručio sramni tekst „Ćuruvija dočekao bombe“ u kom je kolegu novinara javnosti potkazao kao NATO izdajnika i čoveka koji je prizivao bombardovanje svoje domovine. Ćuruvija je ubijen samo nekoliko dana nakon što je tekst „Ćuruvija dočekao bombe“ pročitan i na Drugom dnevniku RTS“, navodi se u saopštenju.\nKomisija podseća javnost da je u februaru 2013. godine osnovana upravo da bi se sa mrtve tačke pokrenule istrage o ubistvima srpskih novinara Slavka Ćuruvije, Milana Pantića i Dade Vujasinović i da Srbija ne bi ostala na spisku zemalja u kojima se novinari nekažnjivo ubijaju.\nKao rezultat novog zamaha istraga, Specijalno tužilaštvo podiglo je optužnice protiv rukovodilaca Miloševićeve Službe državne bezbednosti i pripadnika te službe koji su, po navodima iz te optužnice, na Uskrs 1999. godine, svirepo likvidirali izdavača Evropljanina i Dnevnog telegrafa pred ulazom u njegov beogradski dom.\nSuđenje optuženima počelo je 1. juna, 2015. godine pred Specijalnim sudom u Beogradu, a „Đorđe Martić i Miroslav Marković, novinar kome je Martić u svojstvu glavnog urednika Ekspresa dao uputstvo da Slavka Ćuruviju neposredno optuži za izdaju, već su na zahtev optužbe svedočili u ovom procesu“.\n„Komisiji je neshvatljiv uređivački potez Politike, koja dozvoljava Đorđu Martiću da u cenjenom listu nastavlja sa targetiranjem ljudi, a da od njega prethodno nije zatražila ni objašnjenje zašto je stavio simboličku metu na leđa Slavka Ćuruvije. Nije ga pitala žali li kolegu koji je, posle teksta koji je Martić neposredno naručio i objavio, na mafijaški način odstreljen kišom metaka u leđa i potom „overen“ hicem u glavu izbliza“, navodi Komisija i poziva uredništvo Politike da se izvini javnosti.\nĐorđe Matić Komisija za istraživanje ubistava novinara Politika i Ćuruvija Slavko Ćuruvija Veran Matić\n← Balkanska fact-checking nagrada za Srbiju novinarima CINS-a\nKlub veterana: „Novosti“ su test za pravnu državu →


„Ptičji mozak“: Uvreda ili kompliment?\nPrevela Katarina Jozo\n04. Jul 2016.\nAra ima mozak veličine očišćenog lešnika, dok je makakijima mozak veličine limuna. Ipak, ara ima više neurona u prednjem delu mozga – delu koji je povezan sa pametnim ponašanjem, nego makakiji.\nOvo je iznenađujući rezultat prve studije za sistematsko merenje broja neurona u mozgu, sprovedene na više od dvadeset vrsta ptica u rasponu veličina od male zebe, do 1,8 metara visokog emua, koja je otkrila da ptice u mozgu imaju više neurona koji su smešteni u malom mozgu, nego što imaju sisari i primati u mozgu iste mase.\nRezultati istraživanja objavljeni su onlajn, u radu pod nazivom Birds have primate – like numbers of neurons in the forebrain, u zborniku radova Nacionalne akademije za nauku.\n„Dugo se smatralo da je loše imati 'ptičji mozak', a sada ispada da je to kompliment“, rekla je Suzana Herkulano–Hauzel, neurolog univerziteta Vanderbilt i viši autor rada sa Pavelom Nemecom na Karlovom univerzitetu u Pragu. Studija obezbeđuje jasan odgovor na zagonetku, koju su naučnici koji se bave anatomijom nervnog sistema, pokušavali da odgonetnu: Kako ptice sa svojim malim mozgovima izvode komplikovano kognitivno ponašanje?\nSloženo pitanje je nastalo nizom studija koje počinju u prethodnoj deceniji, a koje direktno upoređuju kognitivne sposobnost papagaja i vrana sa ponašanjem primata. Studije su utvrdile da ptice mogu da proizvedu i koriste alat, koriste uvid u rešavanju problema, donose zaključke o uzročno–posledičnim vezama, prepoznaju sebe u ogledalu i planiraju buduće potrebe, iako se ranije smatralo da to mogu samo primati.\nNaučnici su ostali u generalno nezadovoljavajućoj situaciji. Verovatno su mozgovi ptica jednostavno drugačije povezani od mozgova primata. Pre dve godine, čak je i ova teorija bila oborena detaljnom analizom mozga goluba, koja je pokazala da su, u suštini, organizovani vrlo slično kao mozgovi primata.\nNova istraživanja donela su verodostojno objašnjenje: ptice mogu da obavljaju složeno ponašanje jer mozak ptice sadrži mnogo više neurona nego što je to bilo ko pre toga mislio – imaju ih koliko i primati srednje veličine. „Otkrili smo da ptice, posebno ptice pevačice i papagaji, imaju iznenađujuće velik broj neurona u delu mozga koji podržava veće kognitivne funkcije, kao što su planiranje budućnosti ili pronalaženje obrazaca. To objašnjava činjenicu da su njihovi nivoi kognitivne funkcije složeni bar kao oni kod primata“, rekla je Herkulano–Hauzel, koja se nedavno pridružila Vanderbiltovom odeljenju za psihologiju.\nOvo je moguće, zato što su neuroni u mozgovima ptica mnogo manji i gušće spakovani, nego oni u mozgovima primata. Papagaji i ptice pevačice, na primer, imaju dva puta više neurona nego mozgovi primata iste mase i dva do četiri puta više neurona nego mozgovi glodara. Nisu samo neuroni koji se nalazi u mozgovima papagaja i vrana u mnogo većoj gustini nego kod primata, već je i procenat neurona u prednjem delu mozga značajno veći, otkrila je studija.\n„U projektovanim mozgovima priroda ima dva parametra sa kojima može da se igra: veličina i broj neurona i distribucija neurona do različitih delova mozga“, rekla je Herkulano–Hauzel, „a saznali smo da, kod ptica, priroda koristi oba“. Mada ona priznaje da odnos između inteligencije i neurona nije čvrsto uspostavljena, Herkulano–Hauzel i njene kolege tvrde da mozgovi ptica sa istim ili većim brojem neurona u prednjem delu mozga nego što imaju primati, potencijalno može da obezbedi ptice mnogo većom „kognitivnom snagom.“\nJedan od važnijih sadržaja studija je demonstracija toga da postoji više od jednog načina za građenje većeg mozga. Ranije su neurolozi mislili da mozak mora da raste, ako rastu neuroni, da bi mogli da se povežu na većoj daljini.\n„Ipak, ptičji mozgovi su pokazali da postoje drugi načini za dodavanje neurona: najviše neurona je malo, samo određen procenat naraste dovoljno da bi se održala duža povezanost. Ovo održava prosečnu veličinu neurona“, rekla je ona. „Nešto što volim kod nauke je to što kada odgovorite na jedno pitanje, ono iznedri nekoliko novih pitanja“, rekla je Herkulano–Hauzel.\nMeđu pitanjima koja ova studija pokreće je i to da li iznenađujuće velik broj neurona u mozgovima ptica odgovara velikom trošku energije i da li su mali neuroni odgovor na male veličine tela zbog bekstva ili možda način za dodavanje neurona mozgu, koji se ne javlja kod sisara.\nHerkulano–Hauzel se nada da će rezultat studije i pitanja koja su pokrenuta podstaći druge neurologe da počnu da istražuju misterije mozgova ptica, posebno ako se njihovo ponašanje može uporediti sa ponašanjem sisara sa sličnim brojem neurona ili veličinom mozga.\nIzvor: Science Daily\nPrevela Katarina Jozo Katarina voli da čita i uživa u prirodi.\nUtisci sa „Stiro štampe na tekstilu”!\nPred početak Uskršnjih praznika, održana je IV mentorska radionica „Stiro štampa na tekstilu”, kao ...\nAutor Suzana Marjanović\nDa li je jednojezičnost nepismenost XXI veka?\nPrevela Sanja Bojić\nUštedite svoje vreme tokom upravljanja mejlom\nVećina nas se oseća potpuno izgubljeno kada mora da se suoči sa gomilom mejlova koji čekaju u prijem...\nPrevela Małgorzata Szaban\nŠta treba da znaš pre nego što upišeš master studije\nOsnovne akademske i strukovne studije predstavljaju početak visokoškolskog obrazovanja studenata. En...\nPriredila Magdalena Bogdanović\nKnjige koje vam pomažu da postanete profesionalci\nPitate se gde možete naći proverene savete za napredovanje u karijeri, priručnik koji vam objašnjava zašto se ljudi u kancelariji ponašaju na određen...\nAutor Olivera Mitić\nPoslednje delo Zahe Hadid je oblak\nPet meseci nakon smrti dobitnice Prickerove nagrade anglo-iračkog porekla, otvorene su kancelarije za luku u Antverpenu, koje udvostručuju prvobitni k...\nPirot: Prvi turnir u malom fudbalu\nDžudi Garland: Negde iznad duge\nIako je prva filmska premijera na svetu priređena u jednoj pariskoj kafani 1895. godine i to zahvalj...\nAutor Marina Galović\nOve reči ne možete da prevedete!\nPrema istraživanju londonskog lista „Independent“, na svetu postoji nekoliko veoma lepih i zanimljiv...\nIskoristite šanse na najbolji način!\nPrevela Nina Stamenković\nPosetite radionicu za decu!\nUdruženje Mame Novosađanke organizuje danas, u četvrtak, 04. avgusta, od 18 do 20 časova, na Štrandu...\nDa li žene u krizi donose dobre ili loše odluke?\nNačin reagovanja na izazove koje sa sobom unosi krizna situacija, dovela je do prikazivanja sposobno...\nAutor Ana Pataki


Kako su nam potvrdili u Agenciji za privredne registre, od 24. februara do 16. maja ove godine registrovano je osnivanje 240 privrednih društava i 596 preduzetnika, čiji su osnivači fizička i pravna lica iz Ruske Federacije. To je ukupno 836, a kada se pogledaju obe kategorije privrednika i deltnost koja prednjači, na prvom mestu je računarsko programiranje.\nZvanični podaci govore da je među privrednim društvima svako četvrto registrovano u ovoj oblasti, što u prevodu znači da se većina novootvornih ruskih firmi u Srbiji bave IT. Oni takođe dominiraju i među preduzetnicima: od 596 preduzetnika računarskim programiranjem bavi se njih 326.\nMeđu preduzetnicima dominiraju i konsultanti, ali tu se lista i ne završava.\nTOP 4 pretežne delatnosti, za koje je registrovan najveći broj privrednih društava, čiji su osnivači iz Ruske Federacije\nRačunarsko programiranje (ima ih 54)\nTOP 10 pretežne delatnosti, koje obavlja najveći broj registrovanih preduzetnika čiji su osnivači iz Ruske Federacije\nRačunarsko programiranje (ima ih 326)\nRusa i Ukrajinaca, inače, sve je više po Beogradu i Srbiji. Tačan podatak koliko ih je došlo, ne postoji, ali se nezvanično procenjuje da su u pitanju hiljade ljudi. Prosečan profil kada govorimo o Rusima govori da je reč o mlađim ljudima do 45 godina koji dolaze sami zbog posla i koji dobro zarađuju, dok su kod Ukrajinaca najčešće porodice sa decom.\n- Rusi su se ovde "obreli" zbog posla i to najviše u IT kompanijama. To su jednostavno ljudi kojima za posao nije važno odakle rade i čija je specijalnost vezana za tehnologije. Oni su ovde došli kao frilenseri ili zbog činjenice da rade za zapadne kompanije i da u Rusiji zbog sankcija ne mogu naplatiti svoj rad. Mnogi su posao našli i u našim IT kompanijama gde rade za platu i veću od 3.000 evra - kaže nam sagovornik iz jedne domaće kompanije.\nRusi Srbija Firme APR


Vesti Archives • Sigma Solution\nJavni poziv vredan 150.000.000 dinara bespovratnih sredstava, dostupan je kroz Program podsticanja razvoja preduzetništva kroz finansijsku podršku za početnike u poslovanju u 2022. godini. Program sprovodi Ministarstvo privrede u saradnji sa Fondom za razvoj Republike Srbije. Finansijska podrška se sprovodi kroz kreditiranje i dodelu bespovratnih sredstava za finansiranje prihvatljivih investicija podnosioca zahteva. Pravo da podnesu zahtev...\nPokrajinski sekreterijat za privredu i turizam Vojvodine, 18. januara 2022. godine, objavio je više Javnih poziva za dodelu bespovratnih sredstava za privredu za 2022. godinu. Pozovi se uglavnom odnose na mikro i mala privredna društva i preduzetnike. Јavni konkurs za dodelu bespovratnih sredstava mikro i malim privrednim društvima i preduzetnicima za subvencionisanje troškova za nabavku...